text:
U-Oskido uzobopha elikasofasilahlane
2012-12-03 10:03
Johannesbdurg - Umculi, nophinde asebenze ngokuklwebha amapuleti noyisikhulu seKalawa Jazzmee, u-Oscar "Oskido" Mdlongwa, uthi usekulungele manje ukuba yindoda yomndeni.
U-Oskido uthi akaboni ukuthi kungani kumele alinde ekutheni ashade ingoduso yakhe yeminyaka, uKibi, kulandisa iSunday World.
Banengane bobabili.
Bake bahlukana isikhathi eside ngesikhathi u-Oskido ethandana nomculi uChristina "Tina" Fezile.
"Angizisoli ngamaphutha engawenza empilweni yami, ngoba angifundise lukhulu. Konke esidlula kukho kwenzelwa ukusicija," esho.
U-Oskido uzobe esema okwesibili phambi kukamfundisi enza izifugo, njengoba wake washada noSanah ngaphambilini.
Bahlukanisa ngo-2005.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


c: text/html

text:
Iyaqhubeka iKhomishana kaFarlam
2012-11-14 14:01
Rustenburg - Amaphoyisa abopha izindla zabavukuzi ababelimele ngesikhathi kuba nesehlakalo sokudutshulwa kwabo eMarikana, eNorth West, kwagcina kushona abangu-34 kulimala nabanye abaningi.
Lesi sehlakalao senzeka mhlaka-16 Agasti, amaphoyisa adubula abavukuzi basemayin iLonmin ababesesitelekeni, uLieutenant Colonel Duncan Scott, usho lokhu etshela iKhomishana kaFarlam, ezama ukuthola iqiniso ngokwenzeka ngesikhathi kudutshulwa abavukuzi.
Amaphoyisa abopha ngozankosi abavukuzi ababelimele, ababelele eduze nezikhali eziyingozi, lokhu kwakwenzelwa ukuphephisa abasebenzi bezempilo.
UScott wethule lobu bufakazi, eveza nezithombe zabavukuzi ababehlome ngezibhamu, izizenze kanye nemimese, uphinde waveza nomfanekiso okhombisa abavukuzi bezi"qinisa", okuthiwa kwenzeka ezinsukwini ezimbili ngaphambi kwesibhicongo sokudutshulwa kwabo.
I-video iveze othize echela abavukuzi ngentelezi, kukhona nogidayo eceleni, bayizinkulungwane abavukuzi ababonakala kule-video eyethulwe ngaphambi kwekhomishana.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA

robotstxt: allowed

filter: keep


text:
Indodana ingqongqise uyise
2012-12-19 14:49
Johannesburg - Owesilisa, 70, ushiswe walimala kabi, nokusolwa indodana yakhe eMqanduli, ngaseMthatha, kusho amaphoyisa ase-Eastern Cape.
“Indoda le itholwe ngomakhelwane ishe kabi yase iyiswa esibhedlela eMthatha nalapho ifike yashonela khona,” kusho uMajor Zamukulungisa
Jozana.
Indodana yaleli khehla kuthiwa ibihlala ngokubhaxabula uyise njengoba amaphoyisa abevele eyifuna.
Kuthiwa lokhu kuhlasela kwenzeke ngoLwesihlanu ngabo-14:00.
Kwesinye isigameko, kudlwengulwe owesifazane, 50, Kwanxele ngaseMthatha, ebusuku ngoLwesihlanu.
“Kusolakala ukuthi isisulu besiphuma emcimbini ngesikhathi sihlangabezana nale ngwadla."
Kuboshwe owesilisa, 32, ngalesi sigameko.
- Landela
IzindabaNews24 kuTwitter
- SAPA


text:
Kudingeka amanye amasosha eMali
2013-02-07 12:03
New York/Paris - IFrance ngoLwesithathu ifake ngokusemthethweni isicelo ku-UN Security Council sokuba icabange ngodaba lokutshala amashosha okugcina ukuthula eMali, uma isimo sesiwavumela amasosha aseFrance ukuba aphume kuleliya lizwe.
Inxusa laseFrance uGerard Araud uthe kube ngokukuqala ukuba acele kulo mkhandlu owakhiwe ngamazwe angu-15 ukuba kutshalwe amasosha kanti usethole isiqiniseko kuwo amalungu omkhandlu ukuthi bazosicubungula isiphakamiso.
"Amasosha aseFrance ngeke ahlale eMali ngakho kuzomele kube noshintsho emasontweni ezayo ngaphambi kokuba kutshalwe amanye amasosha,” kusho u-Araud.
I-UN ikulungele ukutshala amasosha okugcina ukuthula eMali njengoba isimo siya ngokuzinza kuleliya lizwe, kusho uHerve Ladsous, ongaphansi kwezokusebenza kwamasosha okugcina ukuthula.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Luqalile ukhetho lukazwelonke eGhana
2012-12-07 12:01
Accra - Seluqalile ukhetho lukazwelonke eGhana nokubhekwe ekutheni luvivinye intando yeningi kuleliya lizwe elisentshonalanga ne-Afrika ngoLwesihlanu.
Babalelwa ku-13.6 million abantu okulindeleke ukuthi bavotele umengameli olandelayo waseGhana namalungu angu-275 esiShayamthetho kuleli lizwe elicebe ngo-cocoa nowoyela.
Lo kulindeleke ukuthi kube ngumjaho ovuthayo phakathi komholi uJohn Dramani Mahama, weNational
Democratic Congress (NDC), nembangi yakhe enkulu uNana Akufo-Addo, weNew Patriotic Party (NPP).
Okhethweni luka-2008, ilungu le-NDC, uJohn Atta
Mills, wanqoba ukhetho ngamavoti angu-40 000 wabusa kwaze kuba udlula emhlabeni ngoJulayi.
Imiphumela yokuqala yokhetho kulindeleke ukuthi iminyezelwe emahoreni angu-48 kuvalwe ukuvota.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa-DPA


text:
Akukhululwe intatheli eSomalia- Inhlangano
2013-01-28 12:03
Nairobi - ISomalia kumele idedele intatheli eboshwe ngamaphoyisa emasontweni amabili edlule, ngemuva kokuthi ibe nengxoxo nowesifazane othi wadlwengulwa yisikhulu sikahulumeni, kusho abenhlangano emele ukuvikela abezindaba.
Intatheli u-Abdiaziz Abdinuur, osebenzela imisakazo eminingi eSomalia, waboshwa mhlaka-10 Januwari, wangathweswa macala.
"Awukho umthetho ovimbela abezindaba ukuthi bakhulume nabantu bababuze izindaba," kusho inhlangano ezinze eMelika iCommittee to Protect
Journalists.
I-CPJ ibhale incwadi ebhekiswe kuMengameli wezwe uHassan Sheikh Mohamud, ithi akudedelwe intatheli ngokushesha.
"Ukuboshwa kwentatheli kuthumela umalayezo ongemuhle ngokukhululeka kwabezindaba baseSomalia.
Abenhlangano iHuman Rights Watch ne-CPJ, bakhipha isitatimende ngokuhlanganyela bethi ukuboshwa kuka-Abdinuur kuhlobene nokubhala kwakhe ngesehlakalo sokudlwengulwa kwalona wesimame.
Zingu-18 izintatheli ekubikwa ukuthi zabulawa eSomalia, ngonyaka owedlule.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Sapa - AFP


text:
Kuvamile okwehlele uSteenkamp - SAIRR
2013-02-15 16:44
Johannesburg - Ukubulawa kwentombi yomsubathi u-Oscar Pistorius, kungesinye sezehlakalo ezivamile zokubulawa kwabesifazane eNingizmu Afrika, kusho abeSA Institute of Race Relations.
Unobuhle uReeva Steenkamp, udutshulwe wabulawa esemzini wesoka lakhe ngosuku lwezithandani ngoLwesine.
Izinsolo zithi umbulali nguye uPistorius uqobo.
Umphumela wezibalo ngabantu besifazane abahlukunyezwayo, uthi abaningi babulawa ngabantu abasuke bethandana nabo.
"Zijwayelekile lezi zehlakalo eNingizimu Afrika,” kusho okhulumela isikhungo uLerato Moloi.
"Mhlampe ukulandelwa kangaka kwalolu daba, kuzosiza ekuqwashiseni ngenkinga ehlasele kulolonke leli.”
UMoloi uthi nanoma ngubani angabhekana nalesi sehlakalo, wathi kumele kuqale phansi kubhekisiwe umthetho wokuphathwa kwezibhamu.
Izibalo zakwa-SAIRR zithi bangu-2488 abantu besifazane ababulawayo unyaka nonyaka, eminyakeni eyisithupha edlule.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Amaphoyisa asolwa ngobundlaviniComment on this story
BONISWA MOHALE
KUBONWA ngokusa kowesilisa waseMagabheni, KwaZulu-Natal, okuthiwa ukhandwe ngamatshe ngamaphoyisa aseMkhomazi abemsola ngokweba.
Lesi sigameko esishiye umphakathi waseMagabheni ushaqekile senzeke ngoLwesihlanu ngesikhathi uMnuz Mzamo Mutwa (25) elinde umfowabo esitobhini.
Kuthiwa wathathwa ngamaphoyisa amane akhona endaweni, ayehamba ngemoto okungeyona eyomsebenzi amshaya, ayomphosa emfuleni ongezansi kwakubo.
Ngokusho kukaNkk Bonisiwe Mutwa (67) wezwa ngomfana wakwamakhelwane ememeza ethi indodana yakhe iyashaywa.
Kuthe uma ephuma eyobheka, wathuswa yizitini ezigcwele igazi ezazisemhosheni kwathi uma ehlela ngasemfuleni wathola indodana yakhe intanta emanzini amaphoyisa eyibophe ngozankosi.
“Angikaze ngisibone isihluku esinjeyana samaphoyisa. Ngathi ngiwabuza ukuthi ingane yami ishayelwani avele angithuka,” kusho uNkk Mutwa.
Uthe noma ngabe ingane yakhe ibiyenzeni kodwa akahambisani nokuthi ishayelwe ukufa. “Ngisho noma sebemfaka evenini babemgaklaza nje kungathi baphosa isaka. Noma esethi uyavuka uyangibheka bavele bamkhahlele. Angikaze ngibone igazi elingaka selokhu ngazalwa. Ngangilokhu ngibuze njalo ukuthi ishayelwani ingane yami kodwa akekho owayengiphendula babevele bangithuke,” kuqhuba uNkk Mutwa.
Uthe sebevulele amaphoyisa icala ngoba bayawazi wonke futhi abonwa nguye namanye amalungu omphakathi eshaya ingane yakhe.
Amalungu omphakathi angathandanga ukudalulwa athe uMuthwa usolwa ngokweba umsakazo komunye umuzi benabangani bakhe.
Akuqali ukuthi abantu baseMagabheni bazibambele kwazise nyakenye bashisa imizi yabantu abasolwa ngokudayisa iwunga.
Amaphoyisa athe akusilo iqiniso ukuthi uMutwa ushaywe yiwo kodwa asola umphakathi ngokumshaya ngoba umsola ngokugqekeza.
Athe uphenyo luyaqhubeka.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Zimkhalele odlwengule wazumeka
2013-02-11 12:02
Johannesburg - Kuboshwe umlisa oneminyaka engu-19 ubudala ngemuva kokulala ngesikhathi eqeda ukudlwengula owesifazane efulethini eGoli, kusho amaphoyisa aseGauteng ngoMsombuluko.
UWarrant Officer Xoli Mbele uthe owesifazane, 30, uhlangane nalo mlisa amaziyo ngoMqgibelo ngo-02:00 ezintatha, ngesikhathi ebuya endaweni yokucima ukoma.
"Umbambe ngenkani wamyisa efulethini lakhe okuyilapho afike amdlwengulela khona. Ube eselala nokuyilapho-ke khona isisulu esithole khona isikhathi sokunikela emaphoyiseni,” usho kanje.
Uthe amaphoyisa amfice esalele wabe eseboshwa.
Kulindeleke ukuba avele eNkantolo yeMantshi eGoli ngoMsombuluko.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Bathi ongaphilele ekhanda ubulale umndeni
2013-01-11 14:27
Sofia - Izithandani zaseBulgaria, amadodana azo asekhulile kanye nogogo, batholakale beshonile efulethini eliseSofia benamanxeba okugwazwa nawokudutshulwa, kusho amaphoyisa ngoLwesihlanu.
Imibiko yabezindaba ithe indodana eyodwa, eneminyaka engu-27 ubudala engaphilile kahle ekhanda, iyona ebulale laba abane ngemuva kwalokhu yazibulala nayo.
Amaphoyisa anqabile ukuqinisekisa leyo mibiko ngaphambi kokuba kuhlolwe izidumbu, athe uphenyo aselwenzile alukhombisi ukuthi kunabanye abantu abangene efulethini ngesikhathi kwenzeka lokhu.
Isidumbu ebesigcwele igazi sikagogo oneminyaka engu-79 ubudala sitholwe kuqala, sitholwa ngumakhelwane obekhathazekile, onokhiye wokuvula efulethini.
Ngokuhamba kwesikhathi amaphoyisa athole isidumbu sendodakazi kagogo nomyeni wayo, abaneminyaka engu-54 no-55 ubudala, kwatholakala ezamadodana abo amabili, aneminyaka engu-27 no-21 ubudala.
Okhulumela amaphoyisa aseSofia, uValery Yordanov uthe umese kanye nesibhamu sikababa esisemthethweni, kutholakale endaweni yesehlakalo.
– Landela Izindaba News24 kuTwitter (@IzindabaNews24).


text:
Kushone izingane emlilweni eChina
2013-01-04 13:08
Henan - Umlilo ubulale cishe izingane eziyisikhombisa ngoLwesihlanu ekhaya elihlala izingane ezingenabani eChina esifundazweni saseHenan, kubike abezindaba kuleliyalizwe.
Umlilo uqubuke ngezithuba zabo-08:00 ekhaya eliseLankao, kubike iChina.com.cn.
Isibalo sabashonile nabalimele asikacaci kanti amaphoyisa asaphenya ngembangela yomlilo, kusho umbiko.
Ikhaya liphethwe uYuan Lihai, owaziwa emphakathini ngokusiza izingane ezilahliwe kanti selinakekele izingane ezingaphezulu kuka-100 kusukela ngo-1987, kusho isiteshi sethelevishini iChina Central Television.
Umabonakude uthe zingu-39 izingane ebezihlala ekhaya likaYuan ngoSepthemba 2011.
UYuan kubikwa ukuthi wadayisa izimphahla zakhe, ngenxoso yokukhokhela izindleko zokunanekela izingane.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Bavelile abasolwa ecaleni lika-AneneComment on this story
INTATHELI YESOLEZWE
UNGQONGQOSHE woMnyango waBesifazane, izingane nabaphila ngokukhubazeka uNkk Lulu Xingwana ubeyingxenye yemashi ebibheke enkantolo yeMantshi yaseBredasdorp, eKapa, lapho bekuvela khona amadoda asolwa ngokudlwengula aphinde abulale intombazane u-Anene Booysens (17).
UNkk Xingwana uthe abadlwenguli kufanele bajeziswe kanzima ukuze bawuyeke lo mkhuba.
Ukudlwengulwa kuka-Anene kususe omkhulu umsindo kwazise kusolakala ukuthi wadlwengulwa ngamadoda amane, amsika nesitho sangasese ngaphambi kokumbulala.
Izolo amalungu e-ANCYL, DA nezinye izinhlangano ahlanganyele kule ndawo amasha elibhekise enkantolo yeMantshi yaseBredasdorp.
Abasolwa ngokubulala u-Anene oMnuz Jonathan Davids (22) noJohannes Kana (21) bavelile enkantolo kanti ngaphandle umbhikisho ubuqhubeka.
Bekugcwele amaphoyisa enkantolo kuvalwe nangocingo oluhlabayo umgwaqo omkhulu.
Isimo sesibuyele kwesejwayelekile edolobheni laseBredasdorp lapho kusanda kudlwengulwa khona le ntombazane.
Ngokusho kwezintatheli bekuphithizela eBredasdorp ngesonto elidlule emuva kokudlwengulwa kuka-Anene kodwa izolo isimo besesibuyele kwesejwayelekile.
U-Anene wadlwengulwa ngabafana abane ngoFebhuwari 1, esendleleni ebheke ekhaya emuva kokuzikhipha nabangani.
Isidumbu sakhe satholwa bude buduze nendlu yomxhaso abehlala kuyo sisikwe ubuntu bakhe. Kuthiwa ngesonto eledlule indawo yokulala ibingekho kuleli dolobha elincane kangangoba ezinye izintatheli zize zaphoqeleka ukuthi zilale edolobheni elingumakhelwane i-Napier.
Kuthiwa abantu babeke isiphambano nezimbali endaweni yesehlakalo kanti izingane ezincane bezibonakala zimi eduze kwakhona.
Abesifazane bathe sebeyasaba ukuhamba ebusuku manje.
Kulindeleke ukuthi abasolwa babuyele enkantolo ngoFebhuwari 26 lapho bezofaka isicelo sebheyili.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kulimale 2 engozini eF State
2012-04-24 07:08
Johannesburg - Imoto eyiveni ebithwele izinyosi ishayise inkomo ngaphandle kwaseKroonstad eFree State,kwalimala abantu ababili, kusho abezimo eziphuthumayo ngoLwesibili.
Okhulumela iNetcare 911 uJeffrey Wicks uthe owesilisa nendodana yakhe bebethwele izinyosi ngesikhathi bevelelwa yingozi kuR721 ngoMsombuluko ebusuku.
"AbakwaNetcare911 bafike endaweni yesehlakalo bathola la madoda womabili esesimweni esibucayi."
Baphuthunyiswe esibhedlela sendawo.
- Landela
IzindabaNews24 kuTwitter
- SAPA


text:
Indoda yase-KZN ihlabene no-R6.5m kuLotto
2013-02-06 14:04
Durban - Owesilisa waKwaZulu-Natal obeziphilisa ngo-R750 ngenyanga, usephenduke usozigidi ngemuva kokuwina iLotto.
Lo wesilisa oneminyaka engu-54 ubudala, uwine imali engafinyelela ku-R6.5 million ngemuva kokuthenga ithikithi lika-R20, lezinombolo ezazizokhishwa ngoJanuwari 19.
Okhulumela inkampani yakwaGidani eyengamele iLotto kuzwelonke, uThembi Tulwana, usho kanje esitatimendeni ngoLwesithathu.
"Ngesikhathi eya kobheka izinombolo eziwinile esitolo esiseduzane, uthole ukuthi izinombolo zakhe ziyafana nalezo ezitonyuliwe… ube eselifihla ithikithi lakhe esicathulweni.”
Lo sozigidi omusha, uthi umuntu wokuqala ambikele lolu daba umzala wakhe.
Nakuba eseyisigwili manje, kodwa lo mlisa utshele izikhulu zeLotto ukuthi usazoziphilela ngendlela ejwayelekile engasibona ubukhazikhazi, bese akhela izingane zakhe umuzi.
"Uzothatha izingane zakhe, ezihlala eKZN, ziyohlala naye eGoli, ukuze zifunde ezikoleni eziphambili,” kusho uTulwana.
Omunye naye owine iLotto akakaphumeli obala okwamanje.
Izinombolo ezawina, u-15, 23, 28, 29, 49 kanti ibhonasi kwaba ngu-2.
Izinombolo ze-Lotto Plus zona ngu-13, 18, 23, 27, 32, 46 kanti ibhonasi kwaba ngu-22.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Umfundisi wakhala amaphepha nemali
2013-02-22 12:04
Cape Town - Usathungathwa imini nobusuku umfundisi osolwa ngenkohlakalo ephathelene nezindlu, nekuthiwa wanyamalala no-R56 000, kusho amaphoyisa aseWestern Cape.
ULieutanent Colonel Norman Joseph uthe le ndoda, 44, edume kakhulu eRetreat naseSteenberg, ifunwa mayelana namacala angu-11 okukhwabanisa.
Uthe abantu bayisola ngokuthatha imali eyisibambiso yabantu abebefuna ukuthenga imizi.
Ubengumnikazi weBethesda Real Estate ngaleso sikhathi.
"Kuthiwa ubethatha abamangali ayobatshengisa izindlu bese ebayisa ebhange ukuba bayofaka idiphozithi, kepha ifakwe ku-akhawunti yakhe yasebhange hhayi kweyebhizinisi."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Isikhulu samaphoyisa kwawokubamba inkunzi
2013-01-15 12:04
Northern Cape - Isikhulu esiteshini samaphoyisa iWrenchville, eKuruman, sikhalelwe ngamasongo kaSigonyela, siboshwa ngozakwabo, mayelana namacala ahlobene nokubanjwa kwenkunzi.
Iphephandaba iVolksblad, libike lathi uCaptain Anna Phorotlho, 42, uboshwe mayelana namacala okubamba inkunzi izitolo zabokufika, okwenzeke eWrenchville, ngonyaka owedlule.
Isikhulu sihlonzwe ngabanye abasolwa abathe sasibathutha ngemoto sibayise ezitolo ezizobanjwa inkunzi, kuthiwa isikhulu sasiphinde sikhiphe izibhamu sihlinzeke abaphangi.
Izigilamkhuba ezine zabanjwa ngamalungu omphakathi zashaywa, ngemuva kwesehlakalo zokubanjwa kwenkunzi isitolo eKhankhudung, omunye wabaphangi wagcina ngokushonela esibhedlela.
Iphephandaba libike lathi ngesikhathi kuboshwa lesi sikhulu, kushaqwe isibhamu soMbuso, ama-air time kanye nesamba semali engadalulwanga.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Sekuyacaca ngoMthethosisekelo waseZimbabwe
2013-01-18 16:07
Harare - Abaholi bezombusazwe eZimbabwe, sebefinyelele esivumelwaneni ngoMthethowisiekelo wezwe ekulindeleke ukuthi wethulwe, nekudingidwe ngawo okungenani isikhathi esiyiminyaka emibili.
Izingxoxo bekuzanywa ngazo ukunciphisa amandla anikwe iqembu likaMengameli uRobert Mugabe.
Awukho umbiko ongakanani okhishiwe ngesivumelwano, nokho amaqembu athe izigaba ekade zivusa uhlevane, sezilungiswe kabusha.
Imibiko ithi uMthethosisekelo ungase wethulwe ngenyanga ka-Ephreli.
Umsakazo kahulumeni ucaphune uMugabe esho ukuthi kukhona izinto ezishintshiwe, waphinda wacaphuna ihhovisi likaNdunakulu uMorgan Tsvangirai, lithi ukuguqulwa kabusha koMthethosisekelo, kuyizinkomba zenqubekela phambili ezweni.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuboshwe iphoyisa ngokugqekezwa kwesitolo
2012-12-28 12:43
Johannesburg - Kuboshwe iphoyisa elisolwa ngokuba yingxenye yokugqekezwa kwesitolo -- liwushaye waphelela umfaniswano wamaphoyisa, eSunnyside, kusho amaphoyisa ngoLweshlanu.
Okhulumela amaphoyisa uCaptain Pinky Tsinyane uthe leli phoyisa, 56, liboshwe nabanye abantu ababili ngemuva kokugqekezwa kwesitolo esisePitoli.
"Kuthiwa ubewushaye waphelal umfaniswano wamaphoyisa," kusho uTsinyane.
Kuthiwa iphoyisa lizovela enkantolo ngecala lokugqekeza.
Kusathungathwa ezinye izigebengu ezimbili ezikwazile ukubaleka.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Iphoyisa livele enkantolo ngelokudlwengula
2012-05-04 07:37
Cape Town - Iphoyisa loMkhandlu waseKapa livele eNkantolo yeMantshi yaseMitchells Plain ngoLwesine mayelana nezinsolo zokudlwengula intombi yalo, kusho amaphoyisa.
Leli phoyisa, 33, lisolwa ngokudlwengula intombi yalo, 23, ngoLwesibili, kusho uMoses Dlamini, okhulumela i-Independent Police Investigative Directorate.
Leli phoyisa elibhekene namacala okudlwengula nokushaya, linikezwe ibheyili.
“Kukholakala ukuthi lezi zithandani beziye eklabhini zase zibuyela emzini wale ndoda ngabo-03:00."
UDlamini uthe le ndoda yabe isishaya intombi yayo ekhanda yaquleka, yase iyayidlwengula.
- Landela
IzindabaNews24 kuTwitter
- SAPA


text:
Bazovalelwa abaphuza emgwaqweniComment on this story
SIMPHIWE NGUBANE
BAZOZALELWA yinj’endlini abadayisi botshwala abahweba ngokungekho emthethweni nabanamalayisensi kodwa abaphula umthetho wokudayisa utshwala emuva kokuthi amaphoyisa ekhiphe isexwayiso esishubile ethi bazoboshwa abenza lokhu ngalamaholidi.
Ngisho abashayela bedle amanzi amponjwana bazoboshwa uma bebanjwa. Izivimbamgwaqo zizobe zithe chithi saka amaphoyisa engangoZulu eya emakheni.
Okhulumela amaphoyisa KwaZulu-Natal uColonel Vincent Mdunge uthe uqalile umshikashika wokugasela kwamaphoyisa emathaveni lapho afike ahlole isimo futhi eqinisa ezokuphepha emphakathini ebheka ukuthi uyalandelwa yini umthetho wokudayiswa kotshwala.
Uthe bazongena babheke ukuthi ibhizinisi liqhutshwa ngendlela efanele uma kungenjalo bashaqa bonke utshwala bese bebopha umnikazi walelo joyinti oyobe echazela inkantolo ngabekwenza. “Abantu babhonasile abanye bahlukanisa izitokofela kulezi nsuku ngakho nesibalo sabaphuza utshwala budedengu siphezulu. Abadayisi botshwala kuze kushaye phakathi kwamabili ebusuku behweba okuyinto ephambene nomthetho. Abadayisi botshwala abakhumbule ukuthi akuyena wonke umuntu ophuzayo emphakathini ngakho ukubanga umsindo ngengoma ebusuku kuyaye kuhlukumeze abanye abantu abangaphuzi. Amaphoyisa asiqinisa impela isandla kulezi zinsuku ekuqinisekiseni ukuthi umthetho ulandelwa ngendlela uma kuza ezintweni ezithinta utshwala,” usho kanje.
Uxwayise abantu abathuma abanye badayisele izingane ezineminyaka engaphansi kuka-18 utshwala ethi lokhu kuphambene nomthetho wokuhweba ngotshwala.
Kulindeleke ukuthi uKhomishana wamaphoyuisa esifundazaweni uLieutenant General Mmamonnya Ngobeni ethule uhlelo amaphoyisa azosebenza ngalo ngalamaholidi eqinisa ezokuphepha nasezindaweni ezidayisa utshwala.
Okunye okuzokwenziwa ukuhlomisa abantu ngezokuphepha emarenki, enxanxatheleni yezitolo nasezindaweni zobumnandi okugcwala kuzona abantu abaningi.
Amaphoyisa axwayise oskhwiliphambananobhoko abaphuzela emgwaqeni ukuthi bahlukane nalo mkhuba ingaze iphenduke usizi injabulo yabo.
UMdunge uthe basebenzisana nezinhlaka ezahlukene okukhona kuzo naboMnyango wezokuVakasha nokuThuthukiswa koMnotho, South African Breweries, KZN Liquor Authority noMnyango wezokuThutha, ukuPhepha nokuXhumana koMphakathi esifundazweni oholwa uMnuz Willies Mchunu.
Enkulumweni yakhe ayenze eSishayamthetho ngoLwesine uMchunu utshele iKhabhinethi uthe umkhankaso wabo wokuhlomisa ngolwazi abanikazi bamathaveni ukuze baqhube ibhizinisi ngendlela ephephile. Uthe banikezela nangemishini ehlola izinga lotshwala emzimbeni ebizwa ngama-breathalyser.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Iphoyisa libhekene namacala angu-15 okudlwengula
2012-10-16 16:20
Johannesburg - Iphoyisa elibhekene namacala angu-15 okudlwengula, lizovela ngaphambi kweNkantolo yeMantshi eRandburg, ngoLwesithathu, kusho uphiko oluphenya amacala amaphoyisa i-Independent Police
Investigative Directorate.
Leli phoyisa elineminyaka engu-30 ubudala, laboshwa maphakathi nenyanga kaJulayi, libhekene namanye amacala okuzama ukudlwengula, kusho okhulumela i-Ipid uMoses Dlamini.
Umsolwa wake wazama ukufaka isicelo sebheyili nokho inkantolo yanqaba, amacala kuthiwa wawenza e-Olifantsfontein naseTembisa.
Akukacaci ukuthi amacala waqala nini ewenza.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Umfundi ugwazwe wabulawa ngaphakathi esikoleni
2012-11-08 16:22
Johannesburg - Umfana ofunda isikole ubulewe esesikoleni afunda kuso iTshedimosetso Secondary School, eJouberton, eNorth West, esehlakalweni ekukholakala ukuthi esokuziphindiselela.
Ngokusho kukaCaptain Pelonomi Makau, umufi wagwazwa ngomunye umfundi oneminyaka engu-20 ubudala, ngoLwesithathu.
Kuthiwa umufi ubesola umhlaseli ethi uyathinteka ekubulaweni komzala wakhe, okwenzeka ngeSonto.
"NgeSonto, umsolwa ekanye nabanye abathathu, baphelezela othize wesifazane eya kubo, endleleni bahlangana nesoka lowesifazane kwase kuqala ingxabano," kusho uMakau.
Isoka labe selixabana nabafana ababili, lagcina ngokugwazwa, lashonela endaweni yesehlakalo.
"Abafana ababili baboshwa bathweswa icala lokubulala, bekulindeleke bavele ngaphambi kweNkantolo yeMantshi yaseKlerksdorp," echaza.
NgoLwesithathu umfundi lona uxabane nomunye afunda naye bebanga lokhu okwenzeka ngeSonto.
"Umfundi oneminyaka engu-20 wabe esekhipha ummese egwaza omunye esifubeni, umfundi uphelele esibhedlela," kusho uMakau.
Umsolwa uzovela ngaphambi kweNkantolo yeMantshi yaseKlerksdorp, ngoLwesihlanu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela
IzindabaNews24 kuTwitter (@IzindabaNews24


text:
Uthi usejahe ukugwetshwa ovume elokubulala
2013-01-22 10:02
Cape Town - Indoda yaseKapa, ivele ngaphambi kweNkantolo yeMantshi yaseKhayelitsha, mayelana necala lokubulawa kwentombazanyana eneminyaka emihlanu ubudala.
Umshushisi utshele inkantolo wathi uCharles
"Bhuti" Makgetha, 39, wenze isitatimende echaza indlela abulala ngayo uLilitha Mgwebi, kusho umbiko wabezindaba zeDaily Voice.
"Umsolwa uvume icala lokudlwengula nokubulala ingane. UMbuso uyayiphikisa ibheyili," kwenaba umshushisi uPhelan Stuurman.
UMakgetha ucele ummeli wakhe ukuthi angayifuni ibheyili, ethi akafuni ukuchitha isikhathi senkantolo. Uthi ufuna ukusheshe aqale adonse ejele.
Icala lihlehliselwe umhlaka-28 Januwari.
ULilitha wagcina ukubonakala ephila ngesikhathi edlala nabangani bakhe, ngaphandle kwasekhaya kubo eGreenpoint, isidumbu sakhe esabe sesiqala ukonakala satholwa ngomakhelwane emkhukhwini owabe ugadwa nguMakgetha.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kushubile kwelika-Oscar
2013-02-21 14:02
Pretoria - Umsolwa ecaleni lokubulala intombi u-Oscar Pistorius watshela iphephabhuku iSarie wathi unomuzi e-Italy, okuyinto manje ephikiswa ngummeli wakhe, kusho umshushisi uGerrie Nel, etshela iNkantolo yeMantshi ePitoli.
UNel uzama ukuphikisa isicelo sebheyili salo msubathi, uthe wafonelwa ngumseshi uWarrant-Officer Hilton Botha, owambuza ukuthi walifunda yini leli phephabhuku.
"Sizokwenzenjani ngalokho Mnumzane uRoux?" uNel ebuza ummeli kaPistorius uBarry Roux.
URoux uqhubeke waqinisekisa ukuthi uPistorius akanawo umuzi e-Italy, wathi: "Ngiyazi ngalawo manga."
Ubufakazi abukhombi ukuthi ubulele, kusho ummeli uRoux.
URoux ukhalaze ngophenyo athi lube sezingeni eliphansi kakhulu, nathi lwenziwe ngumphenyi wecala.
Umsolwa ubhekene necala lokudubula abulale intombi yakhe uReeva Steenkamp, kanti uyaliphika leli cala.
Ummeli wakhe uthi kumele inkantolo isho ukuthi kungani ithi leli cala labe lihleliwe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Ibheyili kwabasolwa ngokubulala izelamani
2013-02-06 08:36
Johannesburg - Adedelwe ngebheyili amadoda amabili asolwa ngokubulala ngesihluku izelamani zaseNorthcliff yiNkantolo yeMantshi yaseGoli, kubika iphephandaba iThe Star ngoLwesithathu.
UKenneth Schroder, 53, noPaul Mundel, 39, banikezwe ibheyili ka-R15 000 umuntu ngamunye.
Izelamani uGary Smith noKaren Buchanan babulawa kubo ngoMashi 2008.
Batholakala beboshwe izandla nezinyawo, befakwe izidwedwe emlonyeni bekhishwe amazinyo bacibwa ngemicibisholo.
UBuchanan wadlwengulwa ngaphambi kokuthi bobabili badutshulwe.
Abasolwa babhekene namacala okubulala, ukudlwengula, ukuphanga besebenzisa isihluku nokutholakala nesibhamu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UMotshekga makadliwe yizembe - ANCYL
2012-08-01 12:06
Johannesburg - Ukugcina uNgqongqoshe weMfundo eyisiSekelo u-Angie Motshekga esikhundleni sakhe kuyaluphazamisa uhlelo lwezemfundo ezweni, kusho isekela likaNobhala Jikelele wophiko lwentsha lwe-ANC, uKenetswe Mosenogi.
Uphiko lwentsha neCongress of SA Students (Cosas) bafuna ukuba uMotshekga asule esikhundleni sakhe, bakusho lokhu ngoLwesibili eGoli, eLuthuli House, kubika iphephandaba iThe Star.
UMosenogi uthe inkinga yezincwadi zokufunda eLimpopo ibe yihlazo kabi esizweni.
“Umengameli weCosas uBongani Mani uthe uMotshekga uhlulekile ukwenza lokho abekelwe khona ngokuthenjwa ukuze ukufunda kuqhubeke.
“Uphinde waxhaphaza abantu bakuleli lizwe ngokwenqaba ukukhombisa ubuholi bakhe ngokuthi athathe izinyathelo ngalolu daba.
“UMengameli uJacob Zuma akumele afakelwe ingcindezi ngokuxosha uMotshekga. Yena ngokwakhe uMotshekga kumele avume ukuthi uhlulekile bese eyasula esikhundleni,” kusho uMani.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
UZuma ukhalise iZambia
2013-02-08 12:16
Johannesburg - UMengameli wezwe laseNingizimu Afrika uJacob Zuma, usethumele amazwi enduduzo kuhulumeni nabantu bonke baseZambia, kulandela isiphihli sengozi edlule nemiphefumulo yabantu abangaphezu kuka-50.
Ibhasi ebithwele abagibeli ishayisane neloli ngoLwesine, emgwaqeni iGreat North Road, eChibombo, esifundazweni esimaphakathi nezwe laseZambia.
“INingizimu Afrika ikanye nabantu baseZambia ngalesi sikhathi esinzima sokulahleka kwemiphefumo engaphezu kuka-50. Sizwelana kakhulu nani zihlobo, bangani kanjalo nani mindeni yabalahlekile," kusho uMengameli uZuma.
Abagibeli bebelibangise eLusaka, ingozi yenzeke ngesikhathi umshayeli ezama ukujika egwema izimoto ebeziza ngakuye, kusho osindile u-Ackim Shawa, etshela abezindaba.
Kanti-ke sekuvele ukuthi imenenja kwelinye lamapulazi yakuleli laseNingizimu Afrika, yiyo esolwayo ekudaleni le ngozi, kusho umbiko wezindaba zakwaSABC.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Ngeke sisabathenga abadlali - Baxter
2013-01-21 14:03
Johannesburg - Bazojabha abalandeli beKaizer Chiefs abebelindele ukuthi kuthengwe abanye abadlali njengoba umqeqeshi uStuart Baxter eveze ukuthi abazimisele ngokuthenga, kubika iKickOff.com.
AmaKhosi ahlukana nezindodla ngesikhathi ethenga abadlali abafana no-Erick Mathoho,
Morgan Gould noSiyabonga Nkosi ngaphambi kokuqala kwesizini, kanti uBaxter uthi ujabule ngabadlali anabo okwamanje.
“Senelisekile ngesikwati esinaso. Angiboni ukuthi kukhona izinguquko eziningi esingazenza mayelana nokuthengwa nokudayiswa kwabadlali," esho.
“Kungenzeka sidedele umdlali oyedwa sitshelekise ngaye ukuze athole ithuba lokudlala."
Abadlali beChiefs bahlanganele ePotchefstroom ngeSonto ukuzilungiselela ingxenye yesibili yesizini.
Leli qembu lihamba phambili ohlwini lweligi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Luphindela enkantolo olwakwaShembe
2013-02-05 07:44
Durban - Lizoqhubeka ngoLwesibili ngemuva kokubambezeleka icala lokuthi ngubani okumele ahole ibandla iNazareth Baptist Church, nelidume ngokuthi ikwaShembe eNkantolo eNkulu eThekwini.
Kulindeleke ukuthi ongoti abafanisa into ebhalwe phansi bethule ubufakazi, kulandela ukuhluleka ukuletha imiqulu efanele enkantolo.
Leli bandla langena kule nkinga yombango wezikhundla kulandela ukukhothama kweNkosi uVimbeni Shembe ngo-2011.
Indodana yeNkosi uMduduzi kanye nomzala wayo uVela Shembe, bobabili bafuna ukungena esihlalweni sobukhosi.
Ngokusho
kwencwadi yefa, uVela nguye ekumele angene esikhaleni nokho abaholi
bebandla bathi kumele kungene uMduduzi, nekunguye indodana.
UVela nguye owahambisa udaba enkantolo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ayaphila amasosha akuleli aseDRC
2012-11-22 07:26
Johannesburg - Awekho amasosha aseNingizimu Afrika abe yingxenye yempi equbuke phakathi kwamasosha kahulumeni waseDemocratic Republic of Congo namavukela mbuso eqembu iM23, kusho abeSA National Defence Force (SANDF).
"AbeSANDF bayayichitha imibiko ethi amasosha aseNingizimu Afrika abe yingxenye yempi eqhubeka nabeqembu iM23," kusho uBrigadier General Xolani Mabanga.
"Umbutho ufuna ukwazisa imindeni, amalungu eSANDF kanjalo nohulumeni ukuthi awekho amalungu eSANDF asenkingeni."
UMabanga uchaze isimo saseDRC wathi sishubile.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Libalulekile ilungelo lempilo - Zuma
2013-02-21 16:42
Parliament - Libalulekile ilungelo lempilo nokuphepha kwabesifazane kanye nezingane, kusho uMengameli wezwe uJacob Zuma, ngesikhathi ekhuluma ePhalamende.
UZuma ubephonswa imibuzo mayelana nenkulumo yakhe ebhekiswe esizweni, ayenza ngesikhathi kuvulwa iPhalamende.
Siyakwamukela ukwehla kwezibalo zobugebengu, kodwa kuyethusa ukuthi kungenele isihlava esethusayo sokudlwengulwa kwabantu besifazane, kusho uZuma.
Umengameli uthe lo mkhuba kumele ugxekwe ngayo yonke indlela.
"Sekudlulele kakhulu, akusagcini nje ngokuthi kuhlukunyezwe abesifazane kuphela, umkhuba usungenele nakwabesilisa. Kukhona abesilisa abanyukubezwayo. Sesitshele amaphoyisa ukuthi kumele angabi nazwelo kubantu abenza lezi zehlakalo,” kukhuluma uMsholozi.
"Kumele siphinde sibheke ukuthi kungenziwa njani ukuthi kubuyiswe isithunzi nokuzigqaja kubantu, babe nokuhlonipha ilungelo lempilo, kube nokuhloniphana.”
"Njengoba sizogubha iminyaka engu-20 izwe lakhululeka, kumele abaholi babhekisise kabanzi lolu daba lokuhlukumeza.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuboshwe obegqekeza eMdantsane
2013-01-24 16:36
Johannesburg - Izolala ibaliwe indoda yaseMdantsane e-Eastern Cape, eboshwe ngoLwesine ekuseni kulandela izinsolo ezithi igqekeze umuzi.
Amadoda amathathu angene ngodli emzini womnikazi wendawo yokudlela, akhomba ngezibhamu abantu ebebephakathi, kusho okhulumela amaphoyisa uLieutenant Colonel Nkosikho Mzuku.
Owesifazane obekwelinye igumbi, ushayele amaphoyisa ucingo ebika isehlakalo, kusanjalo kungene omunye wamadoda wathi akaphinde ashayele futhi atshele amaphoyisa ukuthi ubedlala.
Amaphoysia atheleke khona kunjalo, afike abopha indoda eneminyaka engu-42 ubudala, abanye ababili sebebalekile.
"Umsolwa oboshiwe kulindeleke avele ngaphambi kweNkantolo yeMantshi yaseMdantsane ngoMsombuluko," kusho uMzuku.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
U-Gearbox we-Verso uzoshintsha indlela esibheka ngayo u-ToyotaComment on this story
IMOTO: TOYOTA VERSO
KUNINGI abantu abakushoyo ngoToyota, kodwa okubalulekile ngawo wukuthi usalokhu uhamba phambili ngokwakha izimoto ezithembekile abantu abakwaziyo ukumelana nezindleko zazo futhi ufike kuleli wadala amathuba emisebenzi.
Baningi abangashintsha indlela ababuka ngayo izimoto zakwa Toyota uma bengake bathole ithuba lokuvivinya iToyota Verso eyethulwe ngonyaka odlule.
Njengoba ufunda lolu daba uzozibuza uziphendule ukuthi sikuphi pho isimanga ngale moto. Phela kwa Toyota kule moto bethule ugearbox omusha “ohlakaniphile” obizwa nge Constantly Variable Transmission (CVT) kulena eyi 1.8 litre esebenzisa upetrol.
Lo gearbox udle ngokuba lula ngesisindo uma kuqhathaniswa nomdala ngoba ungaphansi ngo 30kg. Uphinde wonge ku petrol.
Amandla awo afinyelela ku 108kW kanye ne torque engu 180Nm okuyenza ibe ubhememe emgwaqeni. Uma uqhathanisa ugearbox omdala wale moto nalona omusha, umehluko mkhulu kakhulu.
Lona omdala bawethula ngo 2009 KwaZulu-Natal wawudle ngokuba isindandanda ungenabo ubuchwepheshe osebutholakala kulona omusha.
Akuwona ugearbox wezimfundamakhwela lona, kodwa kumele uwujwayele. Bheka nje ngoba nakuba uwuhlobo oluzishintshayo, kodwa uyakwazi futhi ukuwushintsha.
Lokhu ungakwenza ngokusebenzisa amagiya amancanyana asezinhlangothini esiteringini. Ungabuye futhi uyishintshe ngokuthi uyifake kwi sport mode, lapho uyizwa khona ishintsha nejubane liphakama.
Ngithole ithuba lokuvivinya lo gearbox imoto inabantu, okwenza ukuthi izwakale ukuthi iyanamathela emgwaqeni, futhi ayizweli noma ithatha amajika.
KUKHONA NOKUNYE OKUSHINTSHILE NGAPHANDLE KUKA GEARBOX
Ushintsho balwenze kwi Verso SX ne TX njengoba i-TX isiphuma namasondo anama rimu futhi yadla ngokuba sporty. Ngaphezu kwalokhu bayifakele ama censor isiyakwazi ukukhononda uma isondela ngasentweni ethile engaba yingozi.
Sebengeze ne Park Assist Control elekelela umshayeli uma epaka. ngesikhathi sokuloba lapha amanani amasha akamuva eVerso asiwatholanga ngesikhathi. ngoba njengoba sibekile ekuqaleni le moto yethulwe ngonyaka odlule.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuzobuyelwa emsebenzini eKusasalethu
2013-02-14 16:08
Johannesburg - Inkampani iHarmony Gold ithi kuzobuyelwa emsebenzini emayini iKusasalethu, kusho isitatimende senkampani ngoLwesine.
Lokhu kuza ngemuva kokuphumelela kwezingxoxo phakathi kwabasebenzi nabaqashi, umsebenzi ungase uqale ngoLwesihlanu (kusasa).
"Zonke izinhlaka zivumelene ngokuthi ivulwe imayini, bonke abathintekayo bathi kumele kuqiniswe ezokuphepha kwabasebenzi, " kusho isitatimende sabakwaHarmony.
Le mayini engaseCarletonville, ibivaliwe emasontweni ambalwa evule, ngemuva kokuthi abasebenzi bangena esitelekeni ngenyanga kaDisemba.
Izingxoxo ngaphansi kwesigaba-189 weLabour Relations Act, zaqala mhlaka-7 Januwari, ziphakathi kwabenkampani iHarmony kanjalo nenyunyana emele abasebenzi baseKusasalethu.
Inkampani ithi abasebenzi bazosayina phansi, bezibophezele emigomeni yokusebenza nasekuqinisekiseni ukuthi imayini iKusasalethu iba yimayini enokuphepha.
Kulindeleke ukuthi kuqokwe ikomidi elizoqinisekisa ukuthi kuyagcinwa konke ekuvunyelwenwe ngakho.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
UPatrick Craven ungeniswe esibhedlela
2011-09-22 13:21
Johannesburg – Lowo okhulumela umfelandawonye wezinyunyana iCosatu, uPatrick Craven ungeniswe esibhedlela, kusho inyunyana engaphansi kwelo mfelandawonye ngoLwesine.
"Akazizwa kahle, futhi kudala wagcina ukuthatha ikhefu," kusho okhulumela iNational Union of Metalworkers of SA (Numsa), uCastro Ngobese.
UCraven ungeniswe esibhedlele ngoMsombuluko.
INumsa ithe ifisa sengathi angalulama ngokushesha.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Inyama yembuzi neyehhashi ekudleni kwakuleli
2013-02-26 16:19
Johannesburg - Inyama yembuzi neyehhashi, ngenye yenyama ekutholakale ukuthi iyasetshenziswa ukuthaka amasoseji, umqwayiba, ama-burger kanjalo neMince Meat, kusho ucwaningo olwenziwe eStellenbosch University.
"Kukhona nenyama engachazeki ukuthi ngeyani, nayo ekuvele ukuthi iyafakwa,” kusho umbiko wabacwaningi.
"Ucwaningo luthi ilinganiselwa ku-68% iSoya, inyama yembuzi, eyehhashi kanye ne-water buffalo, etholakale kwi-minced meat, ama-burger, amasoseji kanye nomqwayiba.”
Abacwaningi bathi okubhalwe ngaphandle emaphakatheni enyama, akusilo iqiniso futhi abantu abatshelwa zonke izithako.
Lolu cwaningo lushicilelwe kwiFood Control Journal, kanti beluqhutshwa ngudokotela uDonna-Maree Cawthorn noSolwazi uLouw Hoffman.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Umthethwandaba WeSupreme Court Uthabisa UBishop Gandiya
ISupreme Court inqume ukuthi uBishop Gandiya nguye umkhokheli oqotho weAnglican kanye lomnini wempahla zonke zalelibandla
Zimbabwe's excommunicated Anglican Bishop Nolbert Kunonga in 2003 (file photo).
xZimbabwe's excommunicated Anglican Bishop Nolbert Kunonga in 2003 (file photo).
Sithandekile Mhlanga
19.11.2012 19:01
WASHINGTON—
Umthethwandaba we Supreme Court ngoMvulo unqume ukuthi uBishop Chad Gandiya okhokhela elinye icele lenkonzo yeAnglican eHarare nguye umkhokheli oqotho walelibandla njalo icele lakhe yilo elilelungelo lokusebenzisa impahla zalelibandla.
UBishop Gandiya utshele iStudio 7 ukuthi kumele uBishop Nolbert Kunonga, okhokhela elinye icele, njalo onguye obesebenzisa impahla zonke zalelibandla, aphendlele icele lakhe indawo kuzakhiwo zalinsonto kungakafiki impelaviki.
Ibandla leli ladabuka phakathi ngomnyaka ka 2007 lapho uBishop Kunonga aphikisana lesinqumo salelibandla esokuthi izitabane zivunyelwe ukukhokhela linkonzo.
Lanxa uBishop Kunonga waxotshwa yisigodlo salelibandla, wathola imvumo emthethwandaba ophezulu ukuthi aqhubeke esebenzisa impahla yalelibandla, egoqela izikolo, amakilinika, kanye lezindlu zokukhonzela.
Amalunga elinye icele athi axotshwa kulezimphahla nguBishop Kunonga esekelwa ngamapholisa, njalo akhweza loludaba emthethwandaba.
Isikhulumi sikaBishop Kunonga, uBishop Alfred Munyanyi utshele iStudio 7 ukuthi uzethula umbono webandla lakhe ngaloludaba ngolweSibili sebehlolisise ngokupheleleyo isinqumo somthethwandaba.
UMnu. John Masuku okhonza kulinsonto, ekucele elikhokhelwa nguBishop Gandiya, utshele uSithandekile Mhlanga weStudio 7 ukuthi bayajabula ngalesi sinqumo njalo bazakuthi gwaqa ngoMvulo ntambama beqhube umkhuleko wokubonga isinqumo somthethwandaba weSupreme Court lesi.
Ingxoxo LoMnu. John Masuku


text:
Ubufakazi obusha kwelikaDewaniComment on this story
ABABULALI bakaNkk Anni Dewani abazange baludingide udaba lokuthi umufi wayezobulawa kanjani. INkantolo enkulu yaseWestern Cape ithulelwe lobu bufakazi izolo.
UMziwamadoda Qwabe olahlwe yicala yiyo le Nkantolo wagwetshwa iminyaka engu-25 ebhadla ejele ngokuthumba nokubulala uNkk Dewani, wethule ubufakazi ngezingxoxo ababa nazo nomshayeli uMnuz Zola Tongo nomsolwa uMnuz Xolile Mngeni.
Uthe kwabakuxoxa, badingida indlela ababezokwenza ngayo ukuthi kubukeke sengathi umufi ubedunwa imoto eGugulethu ngoNovemba 13, 2010.
“UZola wasitshela ukuthi uMnuz Shrien Dewani ufuna ukuba abulawelwe umkakhe kodwa asizange sikudingide ukuthi wayezobulawa kanjani. Sasizokwenza kubukeke sengathi ubulawe edunwa imoto,” kusho uQwabe osephenduke ufakazi wombuso.
UTongo owayeshayela wabatshela umzila ababezohamba ngawo, wabatshela nokuthi uNkk Dewani nomyeni wakhe uMnuz Dewani babezobe behleli ezihlalweni ezingemuva.
UQwabe uthe, uTongo wabatshela ukuthi uma sekubulawa uNkk Dewani akumele kube khona omunye owayezolimala yize engacacisanga ukuthi kwakuzokwenziwa njani-ke ngoDewani.
Ofakazi abaningi bombuso bafakaze bathi uDewani wayengungqondongqondo kwakhiwa itulo lokubulala umkakhe ngesikhathi bevakashele eKapa beze kwi-honeymoon.
Kodwa uDewani ulokhu ekuphike njalo lokhu.
UQwabe phambilini waveza ukuthi abaduni bayalela uDewani ukuba aphumele phandle emotweni base bethi makabaleke angabheki emuva, maqede imoto yashaya yachitha nomkakhe esahlezi ngemuva kuyo.
UQwabe uqhube wafakaza wathi bobabili benoMngeni babazi ukuthi isibhamu sikaDewani yisona esasizosetshenziswa ukubulala uNkk Dewani.
Ummeli kaMngeni, uMnuz Qalisile Dayimani, ubuze ukuthi babhunga yini ngodaba lwesibhamu ngesikhathi behlangene sekubulewe umufi, uQwabe uthe yize engasakhumbuli kahle kodwa kungenzeka ukuthi baxoxa ngesibhamu.
Icala liyaqhubeka.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Izigayigayi 'zishise amasonto nemingcele' eNigeria
2012-12-03 07:28
Kano - Abasolwa ngokuba ngamalungu enhlangano yamaphekulazikhuni yamaSulumane iBoko Haram bashise amasonto nemingcele enyakatho mpumalanga neNigeria, kodwa akucacanga noma bakhona yini abalimele nabashonile.
Oshayasibhamu ababalelwa ku-50 abebehamba ngezimoto nangezithuthuthu bahlasele amasonto amathathu nomngcele ohlukanisa izwe neCameroon, kusho izakhamuzi.
“Oshayasibhamu ekukholelwa ukuthi ngabeBoko Haram bagasele ngezithuba zawo-08:30, bokhela ngomlilo izindlu zokukhonzela base bedlulela phambili," kusho isakhamuzi uModugana Ibrahim.
- Landela
IzindabaNews24 kuTwitter
- SAPA


text:
UZuma uthulele uDu Toit isigqoko
2012-08-31 07:32
Pretoria - UMengameli Jacob Zuma uhalalisele umbhukudi wakuleli uNatalie du Toit ngokuba ngowokuqala wakuleli ukuthatha indondo yegolide kumaParalympics abanjelwe eLondon, kusho isitatimende esikhishwe yiHhovisi likaMengameli.
UDu Toit unqobe kowamanqamu wabesifazane we-100m butterfly.
"Sithanda ukuhalalisela uNatalie ngokuphinde ahlanganise leli lizwe ngemfudumalo yokunqoba kumaParalympics kanti asingabazi ukuthi ezinye izindondo zisazolandela," kusho isitatimende.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ibhomu libulale 6 eMali
2013-02-27 14:04
Bamako - Isikhulu esihola umbutho osebenzisana nombutho wezempi waseMali sithe idelakufa liziqhumise nemoto ebihlohlwe amabhomu kwashona abayisithupha edolobheni elisenyakatho nezwe iKidal.
U-alghabas Intalla, nohola i-Islamic Movement of Azawad, noma i-MIA, uthe idelakufa leli liziqhumise nemoto ngoLwesibili ebusuku.
Uthe kushone amalungu akhe ayisithupha kwathi amanye alimala.
I-MIA yinhlangano isebenzisana nombutho wezempi waseMali namasosha aseFrance, balwisana namavukelambuso angamaSulumane.
Akukacaci kahle ukuthi ngubani leli delakufa, kodwa kusolakala ukuthi lesi yisenzo seMovement for Oneness and Jihad in West Africa, noma i-MUJAO.
- Landela
IzindabaNews24 kuTwitter
- Sapa - AFP


text:
Ngizokwenza okushiwo yi-ANC: CeleComment on this story
CELANI SIKHAKHANE
OWAYENGUKHOMISHANA wamaphoyisa kuleli uMnuz Bheki Cele uthi akasoze afaka isicelo ku-ANC uma kukhona iqhaza afuna ukuba nalo ezinhlakeni zale nhlangano kodwa uzimisele ukwenza noma yini uma ayobe ekhethelwe kuyo ngamalungu alo mbutho.
UCele ukhulume kanje ngesikhathi ephawula ngokuthi ngabe usenaso yini isifiso sokuthi kube neqhaza alibambayo ku-ANC njengoba kungekho akwenzayo selokhu akhishwa ekomitini lesigungu esiphezulu ngesikhathi eyofakwa emaphoyiseni.
“Selokhu ngaba yilungu le-ANC kusukela kudala kuze kube yimanje futhi kuyoze kube phakade kodwa angikaze ngifake isicelo sokufuna ukuthi kube khona engikwenzayo enhlanganweni, kuzo zonke izinhlaka esengike ngaba kuzo ngiyakhethwa. Okusho ukuthi uma i-ANC inquma ukungijuba ekutheni ngenze noma yini ngiyovuma ngikwenze lokho,” kusho uCele.
Ngesikhathi uCele exoshwa emaphoyiseni akukho lapho abesegxile khona ngokwe-ANC njengoba yamkhipha ku-NEC ngenhloso yokuthi kungabi bikho ukushayisana phakathi komsebenzi wakhe nezombusazwe.
Lo mholi uthathwa njengalabo abasemkhankasweni wokuthi kuchithwe uMengameli Jacob Zuma ekutheni athathe ihlandla lesibili.
Ngaphandle kwalokho kuke kwavela ukuthi kunabaholi be-ANC esifundazweni abazama ukushaya uCele ngesithende kangangokuthi uma kukhona umcimbi weqembu okufanele ayokhuluma kuwo uyahlehliswa noma kungayimuntu.
Nokho uNobhala uMnuz Sihle Zikalala useke wakuchitha lokhu wathi i-ANC akekho umuntu oyilungu layo emkhiphela ngaphandle noma emkhipha inyumbazane uma kunezinto zenhlangano.
Kumanje uCele usebonakala ematasa egatsheni le-ANC langakubo eLamontville, eThekwini lapho okuqhubeka khona imihlangano yokubhunga ngezindaba zaseMangaung.
Khonamanjalo uCele uzwakalise ukukhathazeka ngokugxekwa kwamaphoyisa uma elwa nezigebengu eziyingozi wathi sekuyacaca ukuthi osekuzokwenzeka uma ebona izigebengu zihlomile uzobaleka ukuze avikele ukudubulana nazo ngoba zona zisuke zidubula.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
HRW: Zingethulwa Izijeziso Ezetheswa eleZimbabwe
I-EU ithembise ukwethula lezizijeziso eleZimbabwe lingaloba isisekelo sombuso esitsha njalo lingasilandela ekuqhubeni ukhetho olukhululekileyo
Sithandekile Mhlanga
07.02.2013 21:02
WASHINGTON—
Inhlanganiso elwela amalungelo oluntu emhlabeni jikelele eyeHuman Rights Watch ikhuthaze umanyano weEuropean Union ukuthi ungaphangi wethule izijeziso ezetheswa eleZimbabwe kungakabi lenguquko emqoka ekulondolozweni kwelungelo loluntu elizweni, ikakhulu ngaphambilini kokhetho.
Umanyano weEuropean Union wawuthe ungethula lezizijeziso eleZimbabwe lingaloba isisekelo sombuso esitsha njalo lisilandele ekuqhubeni ukhetho olukhululekileyo. Umanyano weEU ukhangelelwe ukuhlangana ekupheleni kwayonale inyanga ucubungula udaba lwezijeziso lezi.
Embikweni owethulwe ngolweSine, isiphathamandla seHuman Rights Watch esibona ngenhlelo eziphathelene lezwekazi leAfrica, uNkosikazi Tiseke Kasambala uthi kungenzakala ukuthi uMongameli Robert Mugabe lezinye iziphathamandla zebandla lakhe bahlukuluze abantu ngaphambilini kokhetho lanxa uhlelo lwesisekelo sombuso esitsha solugqitshiwe.
Ukuhlaziya loludaba, uSithandekile Mhlanga weStudio 7 uxoxe loMnu. Effie Dlela-Ncube, ingcwethi ecubungula ezombusazwe, njalo engumgcinisihlalo weNational Association of Non-Governmental Organizations, yena ogcizelela ukuthi isixwayiso seHuman Rights Watch siqondile.
Ingxoxo LoMnu. Effie-Dlela Ncube


text:
Babhikishele isikole eKhayelitsha
2013-01-25 16:17
Cape Town - Izakhamuzi zaseKhayelitsha, eKapa, sezicele izikhulu zedolobha ukuthi zizakhele isikole esisha esizoba selokishini, kulandela ukuthi abantwana abaningi bengazitholanga izikhala ezikoleni.
Balinganiselwa ku-400 abantwana ekuthiwa bashoda ngezikole, kubika abezindaba ze-EWN.
Phezu kokuthi uNgqongqohse woMnyango wezeMfundo uDonald Grant, ethe abantwana abayiswe kwezinye izikole, ababhikishi bathi bafuna isikole esisendaweni yabo.
UGrant uthi ukholwa wukuthi umbhikisho wabahlali unenhlese yezombusazwe, uthi kunezikole ezinezikhala ezingenela abafundi abangu-600.
“Kuyadabukisa ukuthi kunabazali abakhiphe izingane ezikoleni, benza sengathi azifundi, ngoba befuna zibhikishe. Kuyamangaza ukuthi kukhona abantu abaphazamisa imfundo yabantwana babo."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Kubhikishe izakhamuzi eShallcross
2012-05-22 14:00
Durban - Zibalelwa ku-1 000 izakhamuzi ezivutha zingabaselwe ezigcwele izitaladi eShallcross, eChatsworth, zikhala ngokuhamba ngonyawo lonwabu kwezinhlelo zokuletha izidingo emphakathini, kubika iNewswatch.
Laba babhikishi bahlakazeke ngezikhathi zasemini kulandela umbhikisho odonse amahora amahlanu.
Banikezele ngohlu lwezikhalazo ekhanseleni lendawo.
Okhulumela amaphoyisa uLieutenant Colonel Vincent Mdunge uthe ababhikishi basabise ngokushaya izimoto ezidlulayo kodwa bakhuzwa ngesikhathi sekufike amaphoyisa endaweni yombhikisho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
This thesis explores how language, identity and ethnicity are intertwined in the post-apartheid South African state by focusing on one particular language group, i.e. the isiZulu-speaking community of the Umlazi township. Drawing from general theoretical foundations in the field and sociohistorical considerations, the study explores empirically the significance and saliency of isiZulu in the life experience and identity negotiations of Umlazi residents. By juxtaposing the role and functions ofisiZulu with the economically hegemonic role of the English language, the social and cultural vitality of isiZulu is exposed. Using a triangulated approach, which combines quantitative and qualitative empirical methods, the study discusses subjective individual meanings and the involved emic categories, which guide the participants' understanding of who they are in relation to languages in the post-apartheid state. The study discusses how a sociolinguistic dichotomy between culturally and socially grounded identification processes and pragmatic and economically motivated ones manifests itself. The study reveals, inter alia, how language, i.e. isiZulu, is not only regarded as a cultural resource, but as a tool of identification that transcends the boundaries of race, class, religion and politics in a modern day township community. Furthermore, isiZuluspeakers' identities and ethnicities are first and foremost language-embedded, hence they are linguistically salient. It is argued that languages, i.e. isiZulu and English, are powerful devices that create boundaries, which consequently also divide the community. Finally, the researcher explores the implications of this study in the wider context of South Africa's sociolinguistic reality, and suggests that the promotion and development ofisiZulu is indeed a worthwhile undertaking in the democratic state.
Lolucwaningo olusekelwe ngezizathu ezitholakele ngendlela enzulu lubhekene nokuthola ukuthi ulwimu, ubunjalo bomuntu, kanye nobuzwe bakhe, kuvela kanjani njengengxenye yezinto eziwumphumela wobunjalo bezwe lase Mzansi Afrika emva kobandlululo. Lukwenza lokhu ngokuthi lugxile ohlobeni oluthile Iwabantu emphakathini okhuluma isiZulu wase Lokishini laseMlazi. Ngokucaphuna ezisekelweni zezinzululwazi ezithile emkhakheni wezifundo zocwaningo ngemphakathi nemilando yazo, lolucwaningo luhlola indlela oluballuleke ngayo ulwimi IwesiZulu ezimpilweni zabantu baseLokishini laseMlazi, nasezehlakalweni ezimpilweni zabo emizameni yokwakheka kobunjalo babo. Uma sibheka indawo nemisebenzi edlalwa ulimi IwesiZulu kolunye uhlangothi, kanye namandla olwimi IweSingisi kwezomnotho ngakolunye uhlangothi, kuyabonakala ukuthi amandla nokubaluleka kolwimi IwesiZulu emasikweni emiPhakathini alusebenzisayo kubekeka esimweni esingagwinyisi mathe impela. Ngokusebenzisa uhlobo locwaningo olubheka elukucwaningayo ngezingxenyeni ezintathu, bese luxuba nendlela yokucwaninga esebenzisa amanani abantu nezimpendulo eziphuma kubo qobo, lolucwaningo luhlaziya izindlela abantu abasebenzisa imibono yabo ekwakhekeni kobunjalo babo obuxubene nezinga lomnotho abakulo ngalesosikhathi, konke okugcina sekuholele abantu abayingxenye y a lolucwaningo bazibone ngendlela ethile engumphumela wokuthi baphuma ezweni ekade linobandluluo iminyaka eminingi. Lolucwaningo luhlola ukuthi ukungqubuzana phakathi kolwimi losiko olwakha ubunjalo babantu olukhulunywa emphakathi, kolunye uhlangothi, nezinto eziphathekayo ezihlangene nezomnotho, ngakolunye uhlangothi, kuziveza kanjani. Lolucwaningo luyaveza, phakathi kwezinye izinto, ukuthi ulwimi, lapha sikhuluma ngesiZulu, alubhekwa kuphela njengento esebenzela isiko, kodwa njengethuluzi elisebenza ekwakhekeni kobunjalo bomuntu okudlulela ngale kwemingcele yobuhlanga, yezinga lomnotho umuntu nomuntu akulo, inkolo umuntu akuyo, kanye nezepolitiki emphakathini wasemalokishini wanamuhla. Okudlulele, ubunjalo balabo abakhuluma ulwimi IwesiZulu nobuzwe babo ahlukene nakancane nolwimi Iwabo. Indlela ulwimi Iwabo olusebenza ngayo ichaza bona ukuthi bangobani. Lolucwaningo luthola nokuthi kukhona abagcizelelayo ukuthi izilimi isiZulu neSingisi ayizindlela ezinamandla ezakha imingcele egcina isihlukanise umphakathi waselokishini laseMlazi. Okokugcina, umcwaningi kulolucwaningo uhlola imiphumela yalokhu emiphakathini nasezilimini eniNingizimu Afrika iyonkana, bese ebeka imibono ethi ukuthuthukiswa nokuvuselelwa kolwimi IwesiZulu empeleni izinto ezidingekayo nezibalulekile ezweni lentando yeningi.


text:
Zithuthelwe kwamanye amajele iziboshwa
2013-01-11 07:39
Johannesburg - Zilinganiselwa ku-510 izephulamthetho ebezigcinwe ejele laseGroenpunt, eFree State, esezithuthelwe kwamanye amajele, kusho umbiko wezikhulu.
Iziboshwa ezilinganiselwa ku-350 ziyiswe ezindaweni ezikude, kusho iPhini likaKhomishana wezamaJele uGrace Molatedi.
Abayiswe kude kakhulu, yilabo abadonsa iminyaka emide.
"Bayiswe emajele akoNorth West, Mpumalanga, Limpopo, Gauteng kanye naKwaZulu-Natal," eqhuba.
NgoMsombuluko iziboshwa zavuka umbhejazana zashisa ijele, ngenhloso yokuzwakalisa ukungahambisani nempatho ezingaphansi kwayo.
Kugcine kulimala ojele abane neziboshwa ezilinganiselwa kwezingu-50.
UNgqongqoshe woMnyango wezokuHlunyeleliswa kweziMilo uSbu Ndebele ukugxekile lokhu okwenzeke kuleli jele wathi umbhidlango weziboshwa angeke ubekezelelwe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuzoshuba kwezakopelisa uMatricComment on this story
MHLENGI SHANGASE
IZOBANJWA imiphumela yezikole ezakopelisa abafundi ngesikhathi kubhalwa izivivinyo zikaMatric KwaZulu-Natal.
Abafundi baseShayina High, KwaNgwanase enyakatho yesifundazwe bazobanjelwa imiphumela kuze kuqinisekiswe ukuthi yonke into ihambe kahle njengoba kwaba khona izinto ezingahamba kahle ngesikhathi kubhalwa.
Inhloko yoMnyango wezeMfundo esifundazweni, uDkt Nkosinathi Sishi, ithe namhlanje wusuku lokuthi bahambise umbiko mayelana nazo zonke izinto ezenzeka ngesikhathi kubhalwa izivivinyo.
USishi uthe eShayina bamkhombe indlela uthishanhloko wakhona, kanti kumiswe nabanye othisha abebegade ngesikhathi kubhalwa.
“Lesi sifundazwe asidlaleli nje ezivivinyweni zikaMatric sexwayisa noma ngubani ozobeka engcupheni izivivinyo ukuthi ngeke size simbekezelele. Uthishanhloko waseShayina uxoshiwe samisa nabanye othisha kanti imiphumela yabafundi izoke ibanjwe kusabhekwa izinto,” usho kanje.
Uthe bazophenya yonke imiphumela yalaba bafundi ukuthi iyahambisana yini neyezivivinyo abebezibhala unyaka wonke.
“Umuntu esimbamba ekopelisa abafundi siyamxosha ngoba sinazo izinhlelo eziqinile ezibhekene ngqo nezivivinyo. Abanye abafundi abebekopelana sibabamba uma sekumakwa ngoba abanye kutholakala izimbuzi abanye sibone ngendlela abebephendula ngayo imibuzo ukuthi bebekopelana,” kuqhuba uSishi.
Uthe naseDurban High, imiphumela yakhona izobhekwa ngelokhozi wathi zonke lezi zehlakalo bazozibika eMnyangweni kazwelonke namhlanje.
“UMnyango kazwelonke iwona ozohlanganisa umbiko wokuthi izivivinyo zihambe kanjani.”
Mayelana nesikhalo esake saba khona ngokuthi abanye bothisha abebemaka bebengekho ezingeni, uSishi uthe abamakayo bebenamava ngoba eqoqweni bekuba khona umuntu oyinhloko kwezokumaka.
Uthe ngaphandle kwezigameko ezincane yonke into ihambe kahle.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UGraeme Smith ufisele iBafana inhlanhla
2013-01-31 16:34
Johannesburg - Ukaputeni weqembu lesizwe lekhilikithi uGraeme Smith usefisele iBafana Bafana inhlanhla, njengoba izodlala neMali kowamaQuarterfinal e-Africa Cup of
Nations, ngoMgqibelo, eThekwini.
"UBongani Khumalo nomqeqeshi uGordon Igesund kanye neqembu lonke, sifisa bazi ukuthi amaProteas ayabeseka," kusho uSmith ngaphambi kokuthi ezakhe zidlale oweTest nePakistan, ngoLwesihlanu.
USmith uzodlala umdlalo wakhe wekhulu engukaputeni weqembu lesizwe.
"Sizobe sibukela, siyathemba ukuthi umdlalo wethu sizosheshe sikwazi ukuwuqeda bese sihlala sibukele iBafana. Njengabo bonke abanye abantu baseNingizimu Afrika, sineBafana."
USmith uthi ukholwa wukuthi uKhumalo ukwazile ukumela izwe lakhe.
"UBongani ulisebenzela kahle izwe lakhe, inkulu ingcindezi ababhekene nayo. Iyajabulisa iBafana, yakwazi ukudlula esigabeni sokuqala ekubeni abantu babengayethembi," kuqhuba uSmith.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ubulawe ethi uyobona udokotela
2013-01-30 14:05
Johannesburg - Ubeya kwadokotela ngoba ezizwa engaphathekile kahle, kepha wagcina esekhokha ngempilo yakhe ngesikhathi ezithela esigamekweni sokuphanga kwadokotela, kubika iSowetan.
UMalebo Nyadi Moeketsi, 56, udutshulwe wabulawa ekwadokotela eGaRankuwa ngaphandle kwasePitoli, nalapho amadoda amabili abevimbezele khona uDkt Motloutsi,
umsebenzi nezinye iziguli ezine.
UTimothy Moeketsi, 56, nongumyeni kamufi, uthi namanje usashaqekile ngokubulawa kukankosikazi wakhe ngoLwesihlanu.
"Ukushona kwakhe kungithusile. Ubengaphilile wase eya kudokotela esimhambayo vele njengomndeni," esho.
Uthe ngesikhathi engena kwadokotela unkosikazi wakhe, ukhonjwe ngesibhamu wase eyaqandula.
UMoeketsi uthi bahlala budebuduze nakwadokotela.
"Ngibe sengiphuthuma ngemuva kokuzwa ngalesi sigameko. Ngimfice elele phansi ngamphuthumisa emtholampilo, nalapho eshonele khona ngemuva kwemizuzu engu-30.
"Bese sishade iminyaka engu-38, angikholwa ukuthi usengishiyile."
Okhulumela amaphoyisa uWarrant Officer Matheuws Nkoadi uthe abaphangi bebenxenxa imali kodwa bangayithola ngoba lo dokotela usebenza ngama-medical
aids, babe sebethatha i-laptop namaselula babaleka ngemoto kadokotela.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Izihlobo Zika Adam Ndlovu Zifika Elizweni Zilanda Umngcwabo
Eminye njalo imbiko ithi inhlanganiso yeZIFA ifuna ukugcina iyembe eyayigqokwa nguAdam eka number 13 ingabe isagqokwa, ngendlela yokumhlonipha
Sithandekile Mhlanga
19.12.2012 19:46
WASHINGTON—
Bekulomumo odanisayo odadewabo bemuli yomdlali owayelodumo umuyi uAdam Ndlovu ababili abahlala phandle kwelizwe befika ngolweSithathu koBulawayo ukuzolungiselela ukungcwatshwa kukamuyi ngoMgqibelo.
Ezinye njalo izihlobo zakoNdlovu, kanye labantwana baka muyi bakhangelelwe ukuba sebefikile ngoMgqibelo ukuzomanyana lemhuli yonke emngcwabeni.
Isikhulumi semuli yakoNdlovu, uMadinda Ndlovu laye owayengumdlali olodumo ubikwa ethi imuli yakhe iyamukela ukuthi umuyi uAdam aphiwe inhlonipho yokuba liqhawe lesizwe njengalokhu okukhankaselwa ngabanengi.
UAdam ubhubhe ngempelaviki emgwaqweni oya eVictoria Falls engozini yomgwaqo elimaze kakubi umnawakhe laye owayengumdlali olodumo uPeter ndlovu, obikwa esengcono esibhedlela se Mater Dei koBulawayo.
Eminye njalo imbiko ithi inhlanganiso yeZimbabwe Football Association, iZIFA ifuna ukugcina iyembe eyayigqokwa ngumuyi u Adam eka number 13 ingabe isagqokwa, njengendlela yokumhlonipha.
Ukuhlaziya loludaba uSithandekile Mhlanga weStudio 7 uxoxe loKhansila Peter Moyo weHarare, olilunga lenhlanganiso yabasekeli beqembu lenguqu eleHighlanders, elalidlalelwa ngumuyi, iHighlanders Supporters’ Club kulelidolobho.
Ingxoxo LoKhansila Peter Moyo


text:
Iyaphoxa eyaseLenasia - Inhlangano
2012-11-12 12:02
Johannesburg - Abenhlangano i-Ecological Movement of SA sebezwakalise ukuphoxeka ngesenzo sokubhidlizwa kwemizi yabantu, ekuthiwa bayakha ngokungekho emthethweni eLenasia.
"Uhulumeni angasho kanjani ukuthi uthumela umlayezo oqinile kubantu uma ebabhidlizela amakhaya abo? Into ekumele engabe uyayenza wukuqinisekisa ukuthi abantu abavele sebakhile bayayikhokhela indawo, ngendlela," kusho umkhulumeli wenhlangano uTeboho Mashota.
Ngesonto eledlule, uMnyango wezeZindlu nezoHulumeni baseKhaya babhidliza izindlu ezingu-52, iNhloko yoMnyango uMongezi Myani, uthi kunezinye izindlu ezingu-113, ezizobhidlizwa, khona eLenasia, eningizimu neGoli.
"Abantu benze konke okusemandleni ukuqinisekisa ukuthi baba namakhaya, nokuyilungelo labo elibhalwe kuMthethosisekelo," kusho uMashota.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Kuzofakaza udokotela kwelokudlwengula
2013-02-25 14:03
New Delhi - Udokotela waseSingapore owahlola isidumbu sentombazane eyadlwengulwa yiqulu labalisa e-India kulindeleke ukuba ethule ebufakazi nge-video ngoMsombuluko, kusho ummeli.
Umfundi oneminyaka engu-23 ubudala owadlwengulwa ngoDisemba wahlaselwa, washona ngemuva kokuba uhulumeni esemthumele esibhedlela saseSingapore ngemizamo yokumhlenga.
"Udokotela owahlola isidumbu esibhedlela saseSingapore uzokwethula ubufakazi enkantolo," kusho ummeli uV.K. Anand etsela abe-AFP.
Uthe abanye odokotela ababili baseMount Elizabeth Hospital nabo bazokwethula ubufakazi babo ecaleni elisenkantolo eNew Delhi.
Ubufakazi mayelana nokuhlolwa kwesidumbu kubalulekile ekutholeni imbangela yokufa, nokuthola ukuthi ukubulala kwabayinhloso yini.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
From Community Memory
(Difference between revisions)
Revision as of 08:55, 25 January 2012
This category looks at health, agriculture, landscape and home.
Ukuhlinza imbuzi
Ukuhlinza imbuzi iyahlinzwa emakhaya uma kunomcimbi othize. Kusebenziswa ummese obukhali ukwenzela ukuthi lozoyisika angayizwisi ubuhlungu kodwa amane ayisheshise, imbuzi ibanga umsindo mayisikwa yingakhoke kudingeka ummese obukhali khona ingazolokhu iphazamisa ngokukhala, Abanye bayaye bayihlabe mebe hlangane emdenini ukwenzela ukuthi babe nenyama eningi.
Mase ihlinzwa
Imvamisa bababane abayihlinzayo kodwa mebeshoda abantu nababili bangayihlinza mabekwazi ngoba kudinga ukuthi babambisane khathi omunye esika. kusebenziswa ummese nendishi yokukhongozela igazi ngoba liyaphekwa nalo ukuze linga cithekeli phansi,abanye bake basebensise into ethize ukuyindlala phansi umasebeyisusa isikhumba ukwenzela ukuthi ingabhuquzi emhlabathini,kuye kube uthayela noma uqwembe nje oluthile. Uma isisikwa isikwa emqaleni manga phambili noma ngaphansi engileni. Bayilinde ize ithule kuba isikhathi esincane nje isithule.Mase beyayilula ukwenzela ukuthi nje kade iphuma umphefumulo mhlawumbe ibeisifinyela yama ngenye indlele,bayiluleke ngokuthi omunye abambe inyawo zangaphambili omunye zangemuva.Bese beyibeka kulento abazohlinzela kuyo,ababili babangasekhanda ababili babe ngasezinyaweni ,kulaba ababili abasezinyaweni nasekhanda uyedwa osikayo lomunye ubambile.Baqaleke ukuxebula isikhumba sembuzi ukuze kusale inyama yodwa, lophethe ummese usika isikhumba arowundise unyawo bese donsa ngeminwe kuxebuke isikhumba kuze kusuke kuphume ngomlenze kwehlele emzimbeni wayo, baphinde basike kwaskukwebha kusuka esifubeni kuyo phuma emilenzeni yangmuva,baphinde baxebule ngeminwe kuze kukuphume ngomgogodlawayo.
Mese sesi susiwe isikhumba
Isikhumba babeka phezu kwaso inyama ,bese bekhipha isisu namathumbu nenyongo namaphaphu nokunye okuyisikhwanyana lokhothiwa yingobe noma inanzi,kuthiwa mekuhlatshwe ngoba kwenziwa umsebenzi othize kumele igadwe leyonto ngoba abantuabadala bahlala kuyo ,kulesisikhwanyana kusuke kukhona ubulongo obuthize, lesosikhwanyana sidliwa wogogo noma amakhehla noma izingane ,ngelinye ilanga sekudlule umsebensi ngoba isuke ibekiwe ngokuyifihla ukuthi abantu basaphithizela,masekusele abomdeni wodwa ,umuntu omdala uyayikhipha ubulongo abaomise ebugadile bese geza lento ebihleli lobulongo iphekwe idliwe.Ubulongo lobu buyasebenziswa mabezokhuluma empephweni yibo obubaxumanisa nabadala balayikhaya mabecela izinto.Nenyongo bayisebenzisa futhi iphaphu lidliwe nesibindi, amathumbu wona ayagezwa bese ephekwa ahlanganiswe negazi.Inyama yomzimba yona iyaphekwa ngomlilo waphansi ngamanzi nosawoti kubile ndawonye ,ubuchopho buphekwa kanye nenyama kodwa bona buphekwa bufakwe kuplasitiki bubile nenyamayonke .Amanqina aphekwa wodwa ,aphekelwe izingane nekhanda lihlukaniswe kukhishwe izimpondo sichonywe ensikeni yomyango,inyama yona iphekwe idliwe
Isikhumba
Makade kuyinyama nje abazihlabele ngokuthanda siyomiswa kahle isikhumba,ngaphakathi lakade kunenyama khona baye basihhuqe ngawoti ukuze singahlalwa yizimpukane ,mese nesimweba elangeni besichome phansi ngezipikili singasikwa.Mase somile sisebenze ukuba umata noma bazihlalele kuso babezihlalele emthunzini noma balalise abantwana kuso .Kodwa mekade kuyimbuzi yomsebenzi mhlawumbe khona okade efakwa isiphandla noma ebonga into ethile ayenzelwe abadala uyasifaka isiphandla.Isiphadla sisikwa kulesikhumba kusikwa into ewudwi oncane ngange ngalo yalozofaka isiphandla, bese ihlukaniswa phakathi bese umuntu efaka isandla kulodwi.Ukuze singabi nephunga isiphandla kuye kudingeke ukthi usuhhuqe ngomlotha, noma usiwashe ngensipho eyimpuphu bese usihhuqa ngempuphu
Subcategories
This category has the following 46 subcategories, out of 46 total.
Pages in category "Environment"
The following 4 pages are in this category, out of 4 total.
D
E
H


text:
Kusatshiswe ngebhomu ebhilidini eBraamfontein
2013-01-09 15:03
Braamfontein - Umgwaqo uJorrisen Street eBraamfontein, eGoli, kuphoqeleke ukuthi uvalwe kulandela isehlakalo sokusabisa ngebhomu kwelinye lamabhilidi.
Izikhulu zezomthetho zitshelwe ukuthi kunebhomu ebhilidini iThuso House, kusho izindaba ze-Eyewitness News.
Okhulumela amaphoyisa kaMasipala waseGoli uWayne Minnaar, uthi indawo yonke iqashwe ngeso lokhozi.
“Kulandwe izinja zamaphoyisa ukuthi zizophenya, zihogele umkhondo webhomu ebikiwe. Umgwaqo uJorrisen Street, uvalilwe.”
Abashayeli bezimoto bayalelwe ukuthi basebenzise omunye umzila.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
UZuma uphendule uMotlanthe - Umbiko
2012-10-30 10:34
Johannesburg - UMengameli Jacob Zuma usetshele izintatheli zamazwe omhlaba ukuthi iNingizimu Afrika ayikho engcupheni yokufadalala, ngokusho kombiko wangoLwesibili.
"Asikho nje enkingeni," esho, ngokombiko weSowetan.
UZuma ubephendula iSekela lakhe uKgalema
Motlanthe ngemuva kokuphawula kwakhe ngenkomfa yaseMangaung ngoDisemba.
"Kungukuphambuka ukuthatha izinto ngehaba, ngenxa yokuthi kuneziteleka akusho ukuthi izwe lisenkingeni enkulu," kusho uZuma.
"Kuthina njengohulumeni, izwe alikho sengcupheni."
UMotlanthe uphawule wathi abantu abaningi bazobe bebheke iMangaung ngokuningi kanjalo nangemigomo yezwe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UMazibuko ukhala ngamalungu e-ANCComment on this story
CELANI SIKHAKHANE
IDEMOCRATIC Alliance ithi yize izibona isethubeni lokuba yiqembu eliphikisa ngokugcwele KwaZulu-Natal kodwa isabhekene nenkinga yokuhlaselwa ngamalungu kaKhongolose uma ikhankasa ezindaweni zabantu abamnyama, ikakhulukazi ezisemakhaya.
Lokhu kuvezwe ngumholi wale nhlangano ePhalamende uNksz Lindiwe Mazibuko (osesithombeni) obekhuluma eKokstad, lapho ebehlangene khona nabantu bakuleya ndawo ukuyoqhuba umkhankaso wabo wemigomo yabo yemisebenzi.
Le migomo i-DA ithemba ukuthi izosiza kuleli uma izakhamizi zibanika ithuba lokuphatha uhulumeni njengeqembu elibusayo.
UNksz Mazibuko uthe kumanje banezinhlelo zokuthi baqinisekise ukuthi wonke amawadi aKwaZulu-Natal babanamagatsha kuwo ungakafiki u-2014 kanti ukuntenga kwe-IFP kwezombusazwe bakubona kuzobanika ithuba lokuba yiqembu eliphikisayo kulesi sifundazwe.
“I-KZN kuseyisona sifundazwe esiseyinkinga kithina ngenxa yayo i-ANC ngoba uma sifika ezindaweni eziningi zakhona sisuke singenawo amaphoyisa sihamba sodwa nokwenza abantu bayo bathole ithuba lokusijikijela ngamatshe, basihlasele. Lokhu akusethusi ngoba noNobhala-Jikelele weNyunyana edlelana ne-ANC iNumsa uMnuz Irvin Jim uke watshela abantu eThekwini ngoMeyi ukuthi kumele bangayivumeli i-DA ingene ezindaweni zabamnyama nasemalokishini okuyinto engeke isivimbe ngoba akukho muntu ozositshela ukuthi kumele sikhankase sigcine kuphi,” kusho uNksz Mazibuko.
Uthe yize besatshiswa kodwa akukho okuzobavimba ukuhambela izindawo zabamnyama ngoba lokhu okwenziwa yi-ANC kubuyisela izwe emuva lapho abantu babephoqwa ukuthi kumele bahambisane nayiphi inhlangano.
Eqhuba uthe ukunqoba kwabo ukhetho lokuchibiyela obelungesonto eledlule eVryheid kuyizimpawu ezikhombisayo ukuthi abantu abaningi sebenalo ithemba nge-DA.
Lo mbuthano we-DA ubusendaweni kaKhongolose eMount Curries Street, kanti iningi labantu ebeliyingxenye yawo bekuyintsha nedlanzana labantu abadala.
UNksz Mazibuko ubuye wahambela indawo ebizwa ngeHorse shoe lapho umphakathi wakhona ukhala ngokungalungiswa kwezindlu zangasese eziqhume amapayipi namanzi ayazigelezela emgwaqweni.
Le ndawo isuse umsindo ngenyanga edlule ngesikhathi amakhansela ekhala ngokuthi umasipala waseSisonke wathi akanayo imali yokuyilungisa kodwa kuthe kungakapheli ngisho isonto wakhipha imali engu-R1.5million ukuyoxhasa umcimbi we-jazz owawusingethwe ngumasipala wesifunda Ugu.
I-DA iphinde yasola i-ANC ngokuthi icishe ifane ne-National Party ngoba sekube nezikhathi eziningi ivimba izinto ezizosiza umphakathi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
I-SACP igxibhe uMalema noYengeni
2012-07-12 14:05
Durban - Umholi we-ANCYL owaxoshwa uJulius Malema kanjalo nesikhulu esiphezulu eqenjini i-ANC uTony Yengeni yibona ebekushaywa ngabo izaga engqungqutheleni yeSA
Communist Party ebanjelwe eMpangeni, KwaZulu-Natal.
"UMalema uyalizonda leli qembu kodwa asinandaba, uYengeni
uyalizonda leli qembu kodwa asinandaba", kusho izinhlamvu zeculo ebeliculwa.
UYengeni waphunyukwa yisikhundla sikaSotswebhu ngesikhathi etholakala enecala lokugwazelwa, uMalema yena uxoshwe esikhundleni sokuba ngumholi wophiko lwentsha ngenyanga ka-Ephreli.
Elinye iculo elizwakale liculwa belinezinhlamvu ezithi: "Malema ungayijahi impi ngoba iyabulala."
Abahambele inkomfa bacule namaculo aseka uMengameli uJacob Zuma.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Kuhamba kahle ukumakelwa kuka-matric
2012-12-06 10:02
Durban - UNgqongqoshe wezeMfundo KwaZulu-Natal uSenzo Mchunu uthi bekungakabikwa zihibe ekumakeleni u-matric esifundazweni, njengoba ethi konke kuhamba ngendlela.
Othisha abangu-9 400 baqale ukumaka amaphepha ka-Grade 12 ngoMgqibelo kanti kulindeleke ukuthi baqede ngoLwesibili, kubika iNewswatch.
Bangu-156 000 abafundi ababhale lezi zivivinyo kulo nyaka, kanti abangu-24 000 kubona abafundi ngokugcwele.
UMchunu uthi ziqinile ezokuphepha ezikhungweni zokumaka, ukuze kugwemeke ukuphazamiseka okungase kube khona.
Uthe abalindeleke lutho olungaba yisithiyo.
"Okwamanje, konke kuhamba ngokohlelo kanti angikaze ngithole zikhalazo. Ngithemba ukuthi imiphumela izoba ngcono kuneyangonyaka ofile."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Imibono yakho ngosuku lwezithandani
2013-02-13 16:28
Cape Town - “Ngoba uthi i-valentine uthi angeke uyigubhe mhlaka-14 Febhuwari, ngicela ungithengele isipho zonke izinsuku, ungikhombise uthando lwakho lolu othi ulugubha zonke izinsuku nami,” kusho intombi esokeni.
Abantu banemibono eyahlukene ngokugujwa kosuku lwezithandani, nayi eminye imibono yabo:
UZandee Mabaso uthe: Kubalulekile ukuba sothandweni nomuntu okuthandayo ngalolu suku.
Inkinga abantu besilisa kanye nabesifazane sebakhohlakala, yingakhoke bethi abasiboni isidingo sokuthi lugujwe kodwa laba abasenothando, lubalulekile kubo.
USupaman Dube uthi: Mina ngithi makube usuku lokuhlanganisa labo abahlukene(divorced), noma kuhlanganiswe laba abaxabanayo, mhlampe ngaleyo ndlela singabona ukusebenza kwalolu suku.
UNhlanhla Pretty uthe: Iqiniso wukuthi abaningi bagubha lolu suku nomakhwapheni babo.
UMichael Zondo uthe: Angiyingeni indaba yosuku lwezityandani, mina isithandwa sami ngisipha isipho noma kunini angilindi umhlaka-14 Febhuwari.
UNkanyiso Shandu uthe: Indaba ye-valentine iyangicasula ifana nendaba kaKhisimusi, kumosha imali.
US'boniso S'gah uth: Mina ngiyafisa ukulugubha kodwa owami akayingeni leyo.
UNozipho Ngonyama uthe: Ngicabanga ukuthi lolu wusuku lokuvuselela uthando kubantu abathandanayo.
Uma umuntu engasiboni isidingo sokulugubha, nalapho ayikho futhi inkinga.
UFuthirh Ngobese uthe: Anginandaba nencane nalolusuku ngoba akaze ngenzelwe lutho selokhu ngaqala ukuqoma.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Makunakekelwe asebegugile - Modise
2013-01-22 14:07
Johannesburg - Ukubulawa kowesifazane osekhulile eMahikeng kugxekwe kakhulu nguNdunankulu waseNorth West uThandi Modise ngoLwesibili.
"Umphakathi kumele usukume ubhukule uma usuzithola usenkingeni, njengokuthi izalukazi zihlalele ovalweni lokudlwengulwa yizingane ezingaba ngabazukulu bazo," esho esitatimendeni.
Lona wesifazane, 98, uklinywe wabulawa ekhaya lakhe eliseTloung ngempelasonto.
Akucaci noma uqale wadlwengulwa yini ngaphambi kokuthi abulawe.
UModise ube esecela izakhamuzi ukuthi zisebenzisane namaphoyisa ekubambeni ababulali.
Uthe abantu abahlasela labo abangasenawo amandla okuzilwela, ikakhulukazi izalukazi, kumele basuswe enomphela emphakathini.
Owamaphoyisa uColonel Emelda Setlhako uthe lesi salukazi sitholwe ngumzukulu waso obezosibheka ngaphambi kokuthi aye emngcwabeni.
- Landela
IzindabaNews24 kuTwitter
- SAPA


text:
Abanye abashonile eDamascus
2013-02-06 16:23
Beirut - Kutholane phezulu amasosha kaMengameli uBashar Assad kanye namavukelambuso edolobheni iDamascus, ngoLwesithathu emini, kwashona okungenani abantu abangu-12, kusho izishoshovu.
Ukuhlasela kwenzeke esifundazweni iHoms, lokhu kuhlasela kuthiwa kube ngokubi kakhulu kwesekuke kwabonakala kusukela kuqale isonto.
Izakhamuzi zithi zizwe umsindo ongalinganiselwa kulowo obuke uzwakale ezinyangeni ezedlule, impi isashubile.
Umqondisi enhlanganweni yosizo ezinze eBrithanni iSyrian Observatory for Human Rights, uRami Abdul-Rahman uthi ukuhlasela kungukuhlukunyezwa nokwedelelwa kabantu bendawo.
Izimpi ezimelene nomengameli zaqala ukubonakala ngenyanga kaMashi 2011 kanti abantu abaningi sebabaleka bashiya amakhaya kwathi abanye abaningi bashona.
– Landela Izindaba News24 kuTwitter
(@IzindabaNews24).


text:
Kubulawe inqwaba yamaphekula eColombia
2012-12-03 10:03
Bogota - Kubulawe okungenani amavukelambuso angu-20 eColombia ngemuva kokuthi umbutho wezempi uhlasele ngeziqhumane enkambini yazo esifundazweni iNarino, ngasemngceleleni ne-Ecuador.
Lezi zihonga zingaphansi kweRevolutionary Armed Forces
of Colombia (FARC), kusho uGeneral Leonardo Barrero, nongumkhuzi wezempi wendawo.
Uthe lezi zigayigayi ngezeMarshal
Sucre nezitholele indawo yokuzinza kuleya ndawo.
Kuhlaselwe okungenani izizinda ezintathu zezihonga ngoMgqibelo.
Lokhu kuhlasela kuza ngemuva kwesixwayiso sikaMengameli Juan Manuel
Santos, nobexwayisa umholi weFARC ngeSonto.
- Landela
IzindabaNews24 kuTwitter
- Sapa - AFP


text:
WASHINGTON DC—
Inhlanganiso ezizimeleyo zithi zikhathazeke kakhulu ngokubotshwa kwamalunga eZimrights aselamaviki edlula amathathu evalelwe.
Amapholisa abophe amalunga la abalisa uDorcas Shereni, Leo Chamahwinya, Farai Bhani loTatenda Chinaka mhlaka13 ngoMpalakazi besetheswa icala lokubhalisa abantu abalelungelo lokuvota ngokungekho emthethweni.
Abane laba badlalele ikhisimusi esitokisini ngemva kokwalelwa ukuhlawula imali yesibambiso eyebail ngumthethwandaba kamantshi kanye lowe High Court.
Amagqwetha abo athi azabuyela emthethwandaba kamantshi ngeviki ezayo.
Bengatholakala belecala balakho ukugwetshwa ukupika okweminyaka edlula elitshumi.
Umgcinisihlalo womanyano wenhlanganiso ezizimeleyo iNango uMnu Effie Dlela Ncube uthi bakhathazeke kakhulu ngokuvalelwa kwabantu laba.
Ingxoxo LoMnu Effie Dlela Ncube


text:
Ayikacaci eyamaholo othisha baGrade RComment on this story
MHLENGI SHANGASE
BAZOWUQALA kabi unyaka othisha bakwaGrade R KwaZulu-Natal abasadunguza ebumnyameni ngendaba yamaholo okungakacaci ukuthi imali bazoyinyuselwa nini.
Indaba yalabo thisha ibe segudwini befuna ukunyuselwa umholo abe ngu-R6 000 esuka ku-R4 000 okumanje bayawuhola.
Othisha bakwaGrade R abakwazi ngisho ukuthatha ilivu, uma beyobeletha abakwazi ukuhlala izinyanga ezine kodwa babeletha babuyele emsebenzini.
Abanalo ngisho ikhefu lokuyofunda, noma elokugula kanjalo nemihlomulo yokuthenga imizi engu-R800 abanayo.
Uma begula baya emitholampilo ngoba nama-medical aid abanawo kodwa yibona bantu abafundisa isisekelo semfundo njengoba becathulisa umfundi osuke ezoqala ukufunda.
Ucwaningo olwenziwayo luveza ukuthi umfundi oqala enze uGrade R wenza kahle kakhulu uma esefika kwaGrade 1.
NoMengameli wezwe uMnuz Jacob Zuma walincoma iqhaza lalabo thisha njengoba kuyibo abantu abacathulisa izingane kodwa yibona bantu abashiywe ngaphandle ekubhekelelweni.
UMnuz Allen Thompson, oyiPhini likaMengameli weNatu, uthe kunzima kakhulu kulabo thisha ngoba bashaywa indiva abacatshangelwa ekubeni nabo befana nozakwabo bamanye amabanga.
Uthe balwela ukuthi okungenani bahole u-R6 000 babe ne-medical aid yamahhala kwaGems futhi babe nayo yonke imihlomulo etholwa ngabanye ngoba yibona bantu ababaluleke ukudlula bonke othisha.
“Labo thisha babalulekile ngoba ingane ngeke ifike kwaMatric ingazange idlule kubona. Yibona bantu abanganakiwe kodwa ngoba namanje indaba yabo ayicaci, abazange banyuselwe nemali nyakenye. Sizohlangana nabo bonke abaholi bezinye izifundazwe siyise lolu daba kwikhomishini exazulula izindaba zabasebenzi ngoba yilapho sicabanga ukuthi lungalunga khona,” kusho uThompson.
UDkt Nkosinathi Sishi, oyiNhloko yoMnyango wezeMfundo esifundazweni, uthe indaba yalabo thisha yadluliselwa emkhandlwini obhunga ngezindaba zamaholo, i-Education Labour Relations Council ukuze ilucubungule.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Lenze into yamehlo iBhakabhaka
2012-11-22 07:28
Johannesburg - I-Orlando Pirates eZimnyama ngenkani zilobole ngo 4-0 iBlack Leopards ebibhekene nayo ngoLwesithathu ebusuku ePolokwane.
Unozinti weLeopards u-Azwindini Maphaha ubhekane nomunzima kusanda kubuywa ekhefini ngesikhathi u-Oupa Manyisa, elivalela phakathi ngomzuzu ka-14, kwathi kusaphele imizuzu engu-12 uDaine Klate naye walishaya kwabhakuza inethi.
UCollins Mbesuma, naye uthe angeke uphele umdlalo engaphumanga nelakhe.
UHappy Jele ongene umdlalo uvele usushisa ufake elakhe sekusele imizuzu eyishumi kuphela kuphele umdlalo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Sizobulawa isiboshwa esizicelele
2013-01-16 16:02
Virginia - Uma isiboshwa uRobert Gleason Jr. waseVirginia, engena egumbini eliyisemphelandaba ekubulawa kulo abalahlwe ngamacala, kuzobe kuphelile njalo ngaye.
Lesi siboshwa sacela ukuthi sibulawe, hhayi ngoba sifuna ukufa kodwa ngoba sinokwesaba ukuthi uma singabulawa, sizoqhubeka nokubulala abantu.
UGleason ubesejele edonsa ngesikhathi ebulala esinye isiboshwa futhi enza isithembiso sokuthi uzoqhubeka abulale abanye, uma kuwukuthi akabuluwa yena uqobo.
Ngesikhathi izikhulu zicubungula isicelo sakhe sokuthi abulawe, waklinya isiboshwa wasabisa ngokuthi mkhulu umonakalo ozokwenzeka uma bengasheshisi baphumele obala ngesicelo sakhe.
"Asisheshiswa ngani isicelo sami? Kuzokonakala uma nilokhu nibambezela,” kusho uGleason ngesikhathi ebuzwa yizikhulu zomthetho, ngalesi sicelo.
Uhlelo lokubulawa kukaGleason, kulindeleke luqale ngo-21:00, ejele iGreensville Correctional Center.
Uma iziboshwa zibulawa, ziyakhetha ukuthi zifuna ukujovwa noma ukushokhwa ngogesi, uGleason nguye kuphela osakhethe ukushokhwa ngogesi kusukela ngo-2010.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Luzothatha izinyanga uphenyo lwaseMarikana
2012-09-21 14:02
Pretoria – Uphenyo mayelana nesehlakalo sokudubula esenzeka emayini yaseLonmin, eMarikana, eNorth West, luzophothulwa zingakapheli izinyanga ezine, kusho uNgqongqoshe wezobuLungiswa, uJeff Radebe ngoLwesihlanu.
"UMengameli uJacob Zuma unike ikhomishana imibandela okuzoqhutshwa ngaphansi kwayo uphenyo, njengokuthi luphothulwe zingakapheli izinyanga ezine kusuka ngosuku ezoqala ngalo ukuphenya."
URadebe ubetshela izintatheli ePitoli.
Ngo-Agasti, uZuma wamemezela amalungu amathathu azoqhuba uphenyo ngodlame lwaseMarikana okwabulawa kulo abantu abangu-44.
Uphenyo luzohlanganisa ukuphenya ukuthi iLonmin yenza okufanele yini ngemuva kwezinsongo zodlame emagcekeni ayo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Isavalelwe ingane eshise iQur'an
2012-09-03 14:01
Islamabad - Izoqhubeka nokuhlala ejele intombazanyana yasePakistan engumzalwane, esolwa ngokuthuka uNkulunkulu, lokhu kuza ngemuva kokuhlehla kokulalelwa kwesicelo sayo sebheyili.
Intombazane lena echazwe kuphela njengoRimsha, isihlale ejele isikhathi esevile emasontweni amabili, ibhekene necala lokushisa iBhayibheli labenkolo yamaSulumane iQur'an.
AbasePakistan bathatha lesi senzo njengokuthuka uNkulunkulu uqobo.
UJaji uMuhammad Azam Khan uhlehlise icala njengoba kuqhubeka isiteleka sabameli.
Le ntombazane ingumKhrestu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Umholi we-IFP ungeniswe esibhedlela
2011-09-09 12:09
Durban - Iqembu iNkatha Freedom Party lithe umholi walo, uMangosuthu Buthelezi ungeniswe esibhedlela esiseMpangeni, KwaZulu-Natal
"Odokotela banqume ukuthi bamlalise eMpangeni Garden Clinic ukuze athole ukuphumula akudingayo," kusho okhulumela uButhelezi uLiezl van der Merwe.
Odokotela bazwakalise ukukhathazeka ngoButhelezi ngenxa yokuthi usebenza ngokuzikhandla.
"Kuyaziwa ukuthi uButhelezi akaze athathe ikhefu cishe iminyaka eyishumi manje kanti futhi usebenza ngokukhulu ukuzikhandla."
Lo mholi akaze athathe ikhefu emuva kokhetho lohulumeni basekhaya ngoMeyi 18.
"UButhelezi uzwakalise ukuphoxeka ngokungakwazi ukuphumelela emhlangeni, nozoba sesigodlweni seSilo samaBandla ngoMgqibelo, ukuyodlala indima yakhe njengondunankulu wezomdabu."
UMkhosi woMhlanga wenzeka njalo ngonyaka eNyokeni.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Ibuyela e-E Cape imindeni yabaseMarikana
2013-02-28 14:02
Johannesburg - Imindeni yabavukuzi basemayini iLonmin, abadutshulwa babulawa bebhikishela ukwenyuselwa amaholo, bazobuyela emakhaya e-Eastern Cape, kusho iKhomishana kaFarlam.
USihlalo wekhomishana uJaji Ian Farlam, uthi imindeni kumele iyobhekana nezinto ezithize eziqhubeka emakhaya.
Kuzokuba khona izinsuku abazobuya ngazo bezolalela ukuqhubeka kwekhomishana ezama ukuthola lokho okwenzeka ngesikhathi kuqhubeka isiteleka esaphetha ngokuthi kushone abantu abangu-44.
"Kubalulekile ukuthi imindeni ibe nesiqinisekiso sokuthi udaba lokubulawa kwezihlobo zayo, lusingathwa ngendlela efanelekile nenesizotha. Ngiyafisa bathole ukududuzeka ngokwazi ukuthi senza konke okusemandleni ukuqinisekisa ukuthi sithola iqiniso linjengoba linjalo," kusho uFarlam.
UFarlam ufisele imindeni uhambo oluhle uma isiphindela emakhaya e-Eastern Cape.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Uziphonse efulethini wafa obehlushwaComment on this story
NQOBIZIZWE ZWANE
IZIPHONSE efulethini eThekwini yashona intokazi ebingumfundi eMangosuthu University of Technology (MUT) izolo entathakusa emuva kokuba kade ixhumane nabangani bayo kwi-Facebook ibatshela ukuthi isiyahluleka ukubekezelela isoka layo eliyihluphayo.
Le ntokazi ibihlala ebhilidini labafundi iFour Seasons ePhoyinti.
UNksz Mpume Mazibuko okuvela ukuthi ungowaseMlazi enkundleni yezokuxhumana iFacebook kuthiwa uziphonse esuka esitezi seshumi saleli bhilidi okusolakala ukuthi ukwenze ngenxa yokujola kwesoka lakhe nenye intokazi okuthiwa nayo ifunda khona eMUT.
UMpume obezibiza ngoMpume kaNtokozo Mazibuko kwiFacebook egcina ukubhala kuyo uthe “nyt cruel world sobonana kwelizayo” embuza umngani wakhe uNosipho Ngcobo ukuthi kwenzenjani uMpume uthe “UNtokozo mf2 I can’t take this anymore ngeke ngisakwazi ukummela.”
Emva kwalokho uNosipho umphendulile wathi “Awu dali wenzeni manje lowo ayi mf2 awuhlukane nale ndoda uthole umuntu oryt ozokuphatha kahle lv plz”.
Abangani bakhe bebelokhu bebhale njalo beveza ubuhlungu ababuzwayo ngesenzo sakhe kodwa begcizelela ukuthi abamehluleli futhi bazomkhumbula njengoba ngathi ubeyiqabane lokuqina futhi elaziwayo ngaphakathi.
Omunye wabangani bakhe ozibiza ngoRee-Shorty AkaChaos kwiFacebook uthe ungumuntu wokugcina ukukhuluma noMpume ngabo-2 ekuseni uthe ubesezwakala njengomuntu ozokwenza lokhu abemcebisa ngakho kodwa wathi uzwa ubuhlungu futhi enecala ngokwenzekile emva kokuthi emxoxele ngenkinga yakhe njengoba eqhuba ethi bebesondelene naye.
Kusinda kuyehlela nakuNoxolo naye ogoqe ngamafuphi wathi kunzima emhlabeni, nabangani bakhe bemeseka bethi akaqine konke kuzodlula yena engasaphenduli emva kwalokho. Okuvelayo ngemibhalo yakhe emidala ukuthi uNoxolo ukholelwa ekutheni umfana onephutha ngokushela omunye umuntu ebe azi kahle ukuthi usebudlelwaneni obuqondile.
Okhulumela amaphoyisa KwaZulu-Natal, uColonel Vincent Mdunge, ukuqinisekisile ukuthi amaphoyisa esiteshi esisePhoyinti aphezu kophenyo emuva kwezinsolo zokuthi lo wesifazane uziphonsile esuka kulo leli bhilidi wawela emgwaqweni ngabo-3:20 ekuseni. UMdunge uthe ushonele endaweni yesehlakalo lo wesifazane.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
IPopcru igxeke ukubulawa kukadokotela eMpumalanga
2011-06-08 12:02
Johannesburg - Inyunyana yamaphoyisa nojele iPolice and Prisons Civil Right's Union (Popcru) izwakalise ukunengeka kwayo mayelana nokubulawa kukadokotela esibhedlela iMiddelburg Hospital eMpumalanga, kusho okhulumela le nyunyana ngoLwesithathu.
"Izibhedlela eziningi azinazo izinhlelo zokuphepha ezisezingeni, nokudalwa ukunikezelwa kwamathenda ezinkampanini ezinonogada abangaqeqeshiwe ngendlela nokushoda konogada imbala," kusho okhulumela le nyunyana uMampane Norman esitatimendeni.
NgoLwesibili isiguli, 32, kusolakala ukuthi sigwaze uDkt Senzosenkosi Mkhize esifubeni, nonogada obezama ukungenelela naye wagwazwa esihlakaleni.
Unogada uthole ukwelashwa kulesi sibhedlela kwathi uMkhize wadluliselwa esibhedlela esizimele esesimweni esibucayi, nokuthe ngokuhamba kosuku washona.
Isiguli lesi sibe sesibaleka njengoba namanje sisagcwele amathafa.
IPopcru inxuse amaphoyisa ukuthi "azingele" lesi siguli aze asithole.
Inhlangano yonesi iDemocratic Nursing Organisation of SA (Denosa) ngoLwesithathu izwakalise ulaka lwayo ngokubulawa kwalo dokotela.


text:
Kugcwele kakhulu emajele - Umbiko
2012-11-19 14:01
Johannesburg - Sikhule kakhulu isibalo seziboshwa ezidonsa isigwebo sokudilikelwa yijele njengoba sikhule okungenani ngo-2 400%, kusukela ngonyaka ka-1995, kusho abakwaNational Council of
Correctional Services.
UJajai uSiraj Desai uthe zabe zingu-433 iziboshwa ezabe zidonsa isigwebo sikadilikajele ngonyaka ka-1995, njengamanje isibalo siku-10 314.
UDesai uthi lokhu kudala ukugcwala ngokweqile emajele, uDesai uzibuze waziphendula ngalolu daba ethi into ezokwenzeka wukuthi iziboshwa zigcine zihlaliswa emajele ngendlela enobulwane obukhulu.
Ukhulume wathi ngesikhathi kuvalwa isigwebo sentambo, akucatshangwa kahle ukuthi kuzokwenziwa njani ngeziboshwa ezigwetshwa udilikajele.
Umthetho okhona njengamanje uvumela ukuthi iziboshwe zithole ushwele uma sezidonse okungenani iminyaka engu-14, futhi zikhombisa ukuthi angeke zisawenza amacala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Kuvalwe ikolishi elingumbombayi eKZN
2012-03-22 12:02
Durban - UMnyango wezeMpilo esifundazweni saKwaZulu-Natal usunxuse abafundi ukuthi baqinisekise ukuthi amakolishi azimele ababhalisa kuwo asemthethweni, kubika abeNewswatch.
Lokhu kuza ngemuva kokuthi uMnyanqo uvale ikolishi elifundisa ubudokotela nobuhlengukazi, iNanda Collage of Wellness.
USimphiwe Zondo, ozibiza ngodokotela uvule leli kolishi, eliqeqesha abafundi abayinqwaba, abanye ababuya nakwezinye izifundazwe.
UMnyango uthi uZondo usenikwe incwadi emphoqayo ukuthi avale ikolishi.
UNgqongqoshe woMnyango uDkt Sbongiseni Dhlomo uthi abafundi kumele baqinisekise ukuthi bathola yonke imininingwane efanele ngekolishi, kuze bezogwema ukuqolwa ngosomathuba.
"Abafundi uma befuna ukungena emakolishi abacele ikolishi libanike imininingwano ngalo, bese beya eMnyangweni wezeMfundio baqinisekise ukuthi libhalisile," kusho uDhlomo.
"Ngiyadabuka ngezimali abazikhokhile ngoba angeke besazithola."
UZondo ubekhokhisa abafundi imali esukela ku-R3 500 umfundi ngamunye.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News 24


text:
Kufunwa umalume ekuthiwa uthumbe umshana
2013-02-11 16:47
Butterworth - Intombazanyane eneminyaka engu-12 ubudala, inyamalele ngesikhathi isendleleni ebuya esikoleni efunda kuso eThoboshane, ngaseButterworth, kusho amaphoyisa ase-Eastern Cape.
Ngokusho kukaCaptain Jackson Manatha, uZimkhitha Zibi ugcine ukubonakala ngesikhathi ebonwa ngugogo wakhe, mhlaka-7 Febhuwari, ephuma esikoleni, nokho akafikanga ekhaya.
Ingane yabikwa ukuthi inyamalele mhlaka-8 Febhuwari, ibikwa esiteshini samaphoyisa eButterworth.
UManatha uthi kuvulwe idokodo, uthi bathole umbiko othi ingane ithunjwe ngumlisa ekukholakala ukuthi ngumalume wayo.
"Akukaboshwa muntu, amaphoyisa afuna umlisa owaziwa kuphela ngokuthi nguPlas White,"
kusho uManatha.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).